Drakonske kazne protiv Radija Slobodna Evropa u Rusiji - Javni servis\nRadiju Slobodna Evropa (RSE) prete kazne od milion dolara u Rusiji prema kontroverznom zakonu kojim mu se nalaže da označi svoj sadržaj kao proizvod "stranog agenta". To može dovesti do obustavljanja medijskih operacija RSE u Rusiji.\nReč je o aktu, usvojenom prvi put 2012. godine i od tada nekoliko puta proširivanom, po kome vlasti mogu da obeleže kao “strane agente” – što je pežorativan termin iz sovjetske epohe – grupacije za ljudska prava, medije i ostale organizacije koje se finansirauju iz inostranstva.\nDonji dom ruskog parlamenta, Duma, usvojio je 16. februara najnoviju verziju ovog zakona kojim se pomenute organizacije i pojedinci podvrgavaju birokratskom nadzoru i proverama na licu mesta. Oni takođe moraju da izveštavaju o svojim troškovima i finansiranju.\nUkoliko ne ispoštuju ovu odredbu, prete im novčane kazne.\nNovinari RSE u Rusiji, prema pomenutom zakonu, izloženi su riziku od krivičnog gonjenja i zatvorskim kaznama do pet godina.\nAnalitičari procenjuju da ruske vlasti pojačavaju pritisak na nezavisne medije i organizacije uoči parlamentarnih izbora na jesen ove godine te pripreme terena za 2024. kada će se Putin, kako se očekuje, po peti put kandidovati za predsednika. Kao razlog za dodatne represivne mere navodi se i strah od prelivanja opozicionih protesta iz Belorusije zbog izborne te rast popularnosti Radija Slobodna Evropa u Rusiji.\nOtkako je Putin 2012. godine ponovo preuzeo dužnost šefa države, zvanična Moskva konstatno sužava prostor za delovanje nezavisnih medija, pa se Rusija nalazi na 149. mestu od 180 na svetskom indeksu slobode štampe “Reportera bez granica”.\nRSE: Kampanja prinude\nRadio Slobodna Evropa je saopštila prethodno, 11. februara, da Rusija ovim zakonom krši bilateralni ugovor o investicijama jer je u poslednjih nekoliko sedmica izložena višestrukim novčanim kaznama regulatora u Moskvi.\nMedijski regulator Roskomnadzor zatražio je od Radija Slobodna Evropa da poštuje ovaj zakon, uključujući i objavljivanje ograde (disclaimer) u trajanju od 15 sekundi na početku svakog programa, u kojoj piše:\n“Ovaj prilog je proizvela i distribuirala medijska kuća registrovana na listi Ministarstva pravde Ruske Federacije kao strani agent.”\nRSE, jedan od tri strana medija koja su označena kao “strani agent”, nije se povinovala ovim zakonskim odredbama. Kao odgovor, Roskomnadzor je dostavio 260 obaveštenja o kršenju zakona. Naplaćene kaznu mogu dostići skoro milion dolara.\nAdvokati Radija Slobodna Evropa žalili su se 5. februara na odluke Okružnog suda u Tverskoj u Moskvi da odobri nekoliko administrativnih protokola koje je podneo Roskomnadzor.\nPravni zastupnici RSE-a su naveli da potezi Roskomnadzora onemogućavaju novinare u obavljanju profesionalnih aktivnosti i sputavaju konkurenciju što je protivno ruskom Ustavu i zakonima o medijima.\n“Ove novčane kazne nisu ništa drugo nego državno sponzorisana kampanja prinude i zastrašivanja medijske kompanije čija je uređivačka nezavisnost zaštićena zakonom”, rekao je regionalni direktor RSE za Evropu i TV produkciju Kiril Suhotski.\nTo je prvi put da ruske vlasti novčano kažnjavaju po osnovu ovog zakona.\nKazne do pet godina zatvora\nPrethodna verzija ovog kontroverznog zakona stupila je na snagu 30. decembra.\nTada su po prvi put i pojedinci označeni kao “strani agenti”. Među njima i troje novinara Radija Slobodna Evropa Ljudmila Savitskaja, Sergej Markelov i Denis Kamaliagin, te još dve osobe.\n“Žalosno je što su profesionalni novinari među prvima koje je Rusija označila kao ‘strane agente’ “, navela je Dejzi (Daisy) Sindelar, potpredsednica i glavna urednica RSE.\n“Naše kolege su odgovorno izveštavale o svim pitanjima – od prava na slobodu govora do korupcije u lokalnoj upravi i gubitaka od korona virusa. Današnjom akcijom Ministarstvo pravde nedvosmisleno ističe da je izveštavanje zasnovano na činjenicama krivično delo i da ga ništa neće zaustaviti u nameri da ućutka one koji žele da informišu, zaštite i angažuju svoje sunarodnike, građane Rusije”, istakla je Sindelar.\nPutin je istovremeno potpisao i poseban pravni akt kojim se uvodi kazna zatvora do pet godina za one koji se nisu registrovali kao “strani agenti”.\nRSE: Obratićemo se međunarodnoj arbitraži\nNa udaru su servis RSE na ruskom (Radio Svoboda), “Sadašnje vreme”, televizijski program koji se priprema u saradnji sa Glasom Amerike, digitalna mreža, kao i “Stvarnost Sibira” i “Stvarnost Volge” – na tatarskom jeziku – dva regionalna vebsajta sa informacijama namenjenih publici u Sibiru i oblasti oko Volge i Urala.\nRSE je navela da zvanična Moskva time krši bilateralni ugovor o investicijama potpisan 1994. godine između Rusije i Češke, gde je sedište kompanije, koji obavezuje Kremlj da zakonito tretira investicije između dve zemlje.\nRadio Slobodna Evropa je pozvala ruske vlasti na pregovore u cilju prevazilaženja spora. U suprotnom, sporazumom je predviđen međunarodni arbitražni postupak protiv zvanične Moskve, saopštio je RSE.\nRSE – jedan od najvećih stranih medija u Rusiji\nSa nekoliko desetina novinara u Pragu, oko 50 stalno zaposlenih u Rusiji i blizu 300 honorarnih dopisnika širom zemlje, Radio Slobodna Evropa na ruskom jeziku – TV, radio i Internet – jedan je od najvećih stranih nezavisnih medija u njoj.\nOrganizacije za praćenje rada medija smatraju da je cilj ruskih vlasti blokiranje svih sadržaja RSE u ovoj zemlji, koji dopiru do 6,7 miliona ljudi sedmično.\nTako je vebsajt Radio Svoboda u januaru zabeležio 17 miliona poseta, dok je u 2020-oj godini zabeležio rast od 40-50 odsto u odnosu na 2019. godinu.\nRadio Slobodna Evropa na svojim platformama uživo prenosi proteste opozicionih aktivista – što prate milioni građana širom Rusije – o kojima državni mediji govore pogrdno ili ih prećutkuju.\nRadio Slobodna Evropa, koji finansira Kongres SAD, jeste privatna neprofitna organizacija. Njegovo sedište je u Pragu u Češkoj republici od 1995. godine, kada se preselio iz Minhena, gde posluje preko domaćeg pravnog lica.\nZbog toga RSE tvrdi da su njene investicije u Rusiju obuhvaćene ugovorom između Praga i Moskve iz 1994. godine.\nRadio Slobodna Evropa navodi da su ruski regulatori izdvojili samo njega za kažnjavanje od stranih medija. Naime, naloženo je i Glasu Amerike češkom mediju Medium Orientm– koji trenutno fizički nisu prisutni u Rusiji – da označe svoje sadržaj kao proizvod “stranog agenta”, ali do sada nisu kažnjavani.\nProšlog meseca grupa američkih kongresmena je zatražila nove sankcije protiv Moskve ako primeni najavljane novčane kazne.\nRusija: ‘Simetričan odgovor’ na potez SAD-a\nZakon o stranim agentima iz 2012. godine, proširen je 2017. obuhvativši i medije. Tada je zvanična Moskva saopštila da je to bio “simetričan odgovor” na zahtev Vašingtona da se ruski državni kanal “Rusija danas” (RT) na engleskom registruje u SAD u skladu sa Zakonom o registraciji stranih agenata (FARA).\nMeđutim, Vašington je uzvratio da to nisu “simetrični” potezi, tvrdeći da se američki i ruski zakoni razlikuju i da Moskva koristi Zakon o stranim agentima da ućutka disidentske glasove.\nHjumen rajts voč (Human Rights Watch) je saopštio 2017. godine da je pomenuti zakon “poguban” po lokalne nevladine organizacije, ističući da je nekoliko desetina njih bilo prinuđeno da okonča rad.\nMeđunarodne osude ruskog zakona\nMnoge međunarodne organizacije su osudile ovaj kontroverzni zakon.\n“Označavanje pojedinaca, uključujući novinare, istraživače i branitelje ljudskih prava, kao stranih agenata – vodi njihovoj stigmatizaciji i skopčano je sa rizikom od dodatnog podrivanja pluralizma i demokratije u Ruskoj Federaciji”, naveo je Savet Evrope krajem decembra.\n“Ruske vlasti redovno smišljaju nove metode za ometanje protoka informacija, na štetu sopstvene javnosti”, izjavila je Gulnoza Said iz Komiteta za zaštitu novinara (CPJ), sa sedištem u Njujorku\nIstovremeno, evropski komesar za spoljnu politiku Žozep Borelj (Josep Borrell) rekao je da se EU “odlučno protivi ovim odlukama ruskih vlasti”.\nPojačavanje pritiska ruskih vlasti uoči izbora\nAnalitičari smatraju da ruske vlasti pojačavaju restriktivne mere kako bi osnažile svoju poziciju uoči parlamentarnih izbora u septembru ove godine i pripremile teren za ključni događaj 2024, kada Vladimiru Putinu ističe drugi uzastopni, sveukupno četvrti predsednički mandat, ali mu je ustavnim promenama omogućeno da se ponovo kandiduje.\nAndrej Kolesnjikov, analitičar Karnegi centra u Moskvi, kazao je za RSE da Kremlj strahuje zbog promenjenih socijalnih i političkih okolnosti u kojima će ovi izbori biti održani.\n“U toku je ‘rat’. Bojim se da će se tokom 2021. godine intenzivirati. Situacija bi mogla postati mnogo konfliktnija. To je vrlo opasan trenutak”, smatra Kolesnjikov.\nPad Putinove popularnosti\nPutin i vladajuća stranka Jedinstvena Rusija u slabijem su položaju nego ranije kako se približavaju izbori, piše redakcija RSE na engleskom. Posledice pandemije korona virusa ubrzale su društvene procese u Rusiji koji su uočljivi u poslednje tri godine.\nPutinov rejting je pao na najniži nivo od turbulentnog perioda 2011-12. u vreme kada se vratio na mesto šefa države nakon četvorogodišnje zamene mesta sa premijerom Dmitrijem Medvedevom. Tada su Rusiju potresali masovni protesti građana koji su smatrali da su parlamentarni izbori bili pokradeni, a pomenuta zamena pozicija između Putina i Medvedeva nelegitimna.\n“Ranije smo mogli sa sigurnošću da razgovaramo o postojanju proputinovske većine”, rekao je Kolesnjikov.\n“Sada je vrlo teško reći da li postoji ta većina i može li se mobilisati za izbore. Najverovatnije se raspada na nekoliko manjih grupacija čiji pripadnici možda nisu demokratski nastrojeni, ali su nezadovoljni trenutnom situacijom”, dodaje Kolesnjikov.\nGrađani nezadovoljni ekonomskom situacijom i promenom Ustava\nUzroci nezadovoljstva su pre svega ekonomski, ističu analitičari.\n“Prihodi su se kontinuirano smanjivali od 2014. do 2017. godine. Krajem 2020. biće niži za 10 odsto nego u ‘pretkrimskoj’ 2013. godini (pre aneksije Krima 2014. nakon čega su SAD i EU uvele sankcije Rusiji)”, napisao je u decembru ekonomski urednik kanadskog analitičkog vebsajta RBC Ivan Tkačjov.\nZa najsiromašnije Ruse situacija je postala toliko teška da je vlada u decembru ograničila maloprodajne cene za neke osnovne namirnice.\nMnogi građani su takođe bili razočarani načinom na koji je Ustav izmenjen početkom 2020. godine u postupku za koji su smatrali da je motivisan Putinovim ličnim interesima, a ne njihovim i državnim.\n“Svima je bilo jasno da su amandmani na ustav usvojeni s jednim ciljem – da se omogući Putinu kandidatura za više predsedničkih mandata”, rekao je Boris Grozovski, urednik ruskog kanala Telegram.\n“To je podrilo Putinovu popularnost i legitimitet političkog režima. Zbog toga je odmah nakon usvajanja amandmana morao da znatno da pojača represivne mere kako na zakonodavnom nivou, tako i u praksi”, ističe Grozovski.\nKremlj menja paradigmu\nInstinktivno ili sračunato, čini se da je Putin promenio svoju političku paradigmu. A najjasniji primer ove izmene je sudbina njegove godišnje televizijske sesije Direktna Linija u kojoj građani u živom programu zovu sa pitanjima na koja on daje odgovore, piše redakcija RSE na engleskom.\nZvaničnici su bili primorani da prate kako Putin sluša žalbe građana, a zatim ih kritikuje zbog problema sa kojima se suočavaju građani. U nekim slučajevima, oni su se vratili u istoj emisiji kako bi izvestili, na primer, da su poslali građevinske radnike da poprave put.\nUkratko, Putin se pozicionirao kao tradicionalni ruski “dobri car”, koji je bio spreman da podari blagodeti narodu, ali su ga u tome sprečili “loši boljari” odnosno plemići.\nMeđutim, emisija Direktna linija je potpuno otkazana 2020., iako je nekoliko njenih elemenata ugrađeno u Putinovu konferenciju za mediju krajem godine.\nAko je neko bio kriv za probleme prosečnih Rusa, onda su to CIA i drugi “zlonamerni” strani uticaji u cilju ograničavanja Rusije po svaku cenu, smatra Putin.\nKasjanov: Od autoritarizma ka totalitarizmu\n“Populizam je pokušaj da se privuku ljudi, da se bude na njihovoj strani, da se kritikuju zvaničnici i razni šefovi, dok se istovremeno obećava građanima da će se stvari popraviti”, rekao je Mihail Kasjanov, koji je bio premijer tokom prvog Putinovog mandata, 2000-04, a sada je opozicioni političar.\n“Ovoga puta Putin to nije mogao da učini zbog vlastitog negativnog rejtinga kod većine Rusa. Putin više nije iznad svih ostalih”, naglašava Kasjanov.\nUmesto ovog tradicionalnog populističkog autoritarizma, započeo je „standardni autoritarizam“, smatra Kasjanov, dodajući da bi “mogao da se razvije u totalitarizam”.\nPo njegovim rečima, ljudi žele promene.\n“To je jasno. Više od polovine Rusa želi promene, od kojih strahuju ljudi na vlasti. Oni se plaše da bi mogle da odu predaleko. Mislim na ulične proteste. Znamo da naši lideri, ako obraćaju pažnju na bilo šta, onda su to ulični protesti. Videli smo to u decembru 2011. i početkom 2012”, kaže Kasjanov.\nNakon toga je, inače, i usvojena prva verzija Zakona o stranim agentima.\nZbog toga se, po njegovim rečima, Kremlj fokusirao na svog najžešćeg kritičara Alekseja Navaljnog, koji je opet u zatvoru. Ostali analitičari navode da u nastojanju da zadrže kontrolu uoči predstojećih izbora, ruske vlasti pojačavaju i ostale represivne mere, uključujući i protiv medija kao što je Radio Slobodna Evropa.


Održane 14. Kozarske poklade - FOTO/VIDEO - PrijedorDanas.com - Prijedorski gradski portal\nadmin March 1, 2020 Održane 14. Kozarske poklade – FOTO/VIDEO2020-03-01T21:42:48+01:00 Društvo\nTradicionalne “Kozarske poklade”, koje se održavaju pred početak vaskršnjeg posta, održane su danas u potkozarskom selu Bistrica, između Banjaluke i Prijedora.\nManifestaciju, čiji je pokrovitelj po 14.put bio Grad Prijedor, otvorio je gradonačelnik Milenko Đaković koji je istakao da su se danas opet tradicionalno sastali Prijedor i Banja Luka kao dva grada prijatelja.\n“Ovo je jedan lijep primjer gdje se susreću dva grada i njihova sela, kao i stanovnici sa ovog područja gdje se obilježava početak vaskršnjeg posta i svi uživaju u ovom posljednjem mrsnom danu prije posta”, izjavio je Đaković.\nGradonačelnik Banja Luke Igor Radojičić je govoreći o “Kozarskim pokladama”, kazao da je to lijep narodni običaj tokom kojeg se brojni sugrađani okupljaju i druže posljednji mrsni dan pred veliki vaskršnji post.Kazao je da Banja Luka i Prijedor zajednički podržavaju tu manifestaciju.\nJerej Igor Marić je izjavio da je cilj ovog okupljanja da se oživi stara tradicija i običaji koji su vezani za vaskršnje poklade.\n“Danas je dan bijelih poklada, dan mira i praštanja” rekao je Marić.\nU porti hrama Sv. proroka Ilije okupilo se tokom dana više stotina mještana Bistrice i susjednih Verića, njihovih komšija iz okolnih sela, brojni građani Prijedora i Banja Luke, ali i gosti iz inostranstva.\nNa ovoj manifestaciji okupila su se i kulturno-umjetnička društva sa područja banjalučke i prijedorske regije, čije su folklorne sekcije prisutnima predstavile običaje potkozarskih sela.\nDomaćice su za ovu manifestaciju pripremile bogatu ponudu raznih starih jela sa ovog područja, ali i gastronomske specijalitete savremene kuhinje.\nOrganizatori današnje manifestacije su Srpska pravoslavna crkvena opština Bistrica (Bistrica – Verići) i turističke organizacije Banje Luke i Prijedora.\n« Sudar “Golfa” i “BMW-a” kod Prijedora: Intervenisala hitna pomoć – FOTO\nPonedjeljak – 2. mart: Žuti meteoalarm za područje Prijedora zbog pojačanog vjetra »


Beogradski učenici pet sati proveli na hrvatskoj granici: Pečat u "pogrešnom" uglu - Infobrif\nObjavljeno 4.10.2019. u 09:56 poslednja izmena 4.10.2019. u 09:43\nUčenici Devete beogradske gimnazije proveli su pet sati na hrvatskoj granici, jer hrvatski pogranični organi nisu hteli da puste autobus zbog navodno neispravne dokumentacije.\nUčenici iz Beograda krenuli su u četvrtak na ekskurziju u Sloveniju, ali su čekali na graničnom prelazu kod Šida od 7 do 12 časova, jer hrvatski pogranični organi nisu hteli da propuste jedan od tri autobusa.\nRazlog zbog kojeg učenici nisu mogli da pređu granicu sa Hrvatskom je pečat koji je na dokumentaciju autobusa „udaren“ u desnom, umesto u levom uglu, navode za „Novosti“ iz autoprevoznika „Jadran Line“ iz Novog Sada, koji je zadužen za prevoz ove dece.\n„Ovim poslom se bavimo skoro 15 godina i do sada nam se nešto slično nije dogodilo. Autobus poseduje svu važeću dokumentaciju i bez ikakvih problema je završio graničnu proceduru na graničnom prelazu sa Mađarskom“, kažu nadležni iz ove firme.\nU želji da učenicima ne propadne ekskurzija, uprava škole je odlučila da do Slovenije odu preko Mađarske.\n„Bilo je ili da se svi vratimo ili da idemo dužim putem. Odlučili smo se za put preko Mađarske, gde je isti autobus sa navodno spornom papirologijom prešao granicu bez problema“, navodi za „Novosti“ Tatjana Šuković, direktorka gimnazije.


Izvor Selsebil ugostio prof.Esmira Halilovića | Zivinice.ba\nIzvor Selsebil ugostio prof.Esmira Halilovića\nAutor: Šefik Gadžo 28.09.2019 16:41\nUdruženje “Izvor Selsebil” je u četvrtak, 26.septembra, ugostilo eminentnog profesora Esmira Halilovića. Uvaženi profesor je održao predavanje o najvažnijem segmentu na koji ne obraćamo pažnju, a to je “Vrijeme” i korištenje vremena na najbolji mogući način.\nPosebno nam je naglasio i vrijednost učenja i sticanja znanja koje je danas apsolutno zanemareno. Ovo prelijepo druženje smo iskoristili i za promociju profesorove knjige Socijalna učenja islama.\nČast nam je bilo družiti se i učiti od naše uleme kakav je profesor Esmir Halilović.Nastavit ćemo sa promocijama pozitivnih i univerzalnih vrijednosti kroz naše Udruženje./Selma Vrućak/


King Hotel Cairo Cairo, hotel Египат. Ograničeno trajanje ponude!\n20 Abdel Rehim Sabri Street, Dokki, Каиро,\nPogledajte više fotografija Proverite cene i raspoloživost za King Hotel Cairo: Datum dolaska :\nKing Hotel Cairo - Opis\nkolima udaljenosti od centra grada, ovaj hotel se nalazi u ulici 20 Abdel Rehim Sabri Street, Dokki, a pozicija mu je zapad za grad Cairo. Sve to ga čini idealnim za otkrivanje grada i okoline.Hotel ima 90 soba/e/u, i to od soba tipa Room do soba tipa Room. Cene najjeftinijih soba u hotelu King Hotel Cairo kreću se od 3 380 dinar - Srbija . Stil ovog hotela kategorije tri zvezdice je Sa plažom za grad Cairo. U njemu ćete naći razne usluge, a posebno Restoran, Room Service, Bar, Recepcija otvorena 24 sata, Teniski teren, Sobe za nepušače, Poslovni centar, Perionica, Posluženje doručka u sobi , Besplatan parking, Ekspres prijava/odjava gostiju, Samo za nepušače, Televizija, Klimatizovano. Možete da se opustite zahvaljujući pogodnostima koje nudi hotel, kao što je na primer tursko/parno kupatilo. Ima brzu internet konekciju.Do aerodroma Cairo možete da stignete kolima za 41 minuta (aerodrom je udaljen 20 kilomet(a)ra od hotela).Korisne informacije:U ovom hotelu biće Vam na raspolaganju besplatan parking.\nKing Hotel Cairo tip(ovi):\nKing Hotel Cairo sadržaji i usluge\nPrihvataju se kuÄ‡ni ljubimci(Pronađite hotel sa Mačka / Pas dopušteno za Каиро)\nU hotelu Santana Hotel pronaći ćete sve usluge koje treba da ima hotel kategorije tri zvezdice za grad Cairo: n.a.. Stil ovog hotela je Povoljan.Nalazi se u ulici 7 Ahmed El Melehy St, Dokki, pozicija\nU hotelu Hotel Concorde Dokki pronaći ćete sve usluge koje treba da ima hotel kategorije tri zvezdice za grad Cairo: Restoran, Room Service, Bar, Recepcija otvorena 24 sata, Sobe za nepušače, Perionic\nU hotelu El Tonsy Hotel pronaći ćete sve usluge, a posebno: n.a.. Kategorija mu je tri zvezdice, a stil Povoljan.Pozicija ovog hotela je jugozapad za grad Cairo, a nalazi se u ulici 143 El Tahrir Stre\nPozicija ovog hotela je zapad za grad Cairo, a nalazi se u ulici 12,lotfi hassouna st. dokki, na samo 7 minuta kolima od centra grada.Stil hotela Pharaohs Hotel je Luksuzan, a pruža pun komfor i uslug\nPozicija ovog hotela je zapad za grad Cairo, a nalazi se u ulici 6 Iran Street,, na samo 9 minuta kolima od centra grada.Stil hotela Rose Hotel Cairo je Povoljan, a pruža pun komfor i usluge kao što s\nNa 7 minuta kolima udaljenosti od centra grada, ovaj hotel se nalazi u ulici Galae Square, a pozicija mu je jugozapad za grad Cairo. Sve to ga čini idealnim za otkrivanje grada i okoline.Stil ovog hot\nNa 8 minuta kolima udaljenosti od centra grada, ovaj hotel se nalazi u ulici Midan El Missaha Square, a pozicija mu je jugozapad za grad Cairo. Sve to ga čini idealnim za otkrivanje grada i okoline.Sa\nNalazi se u ulici Po Box 732 El Orman Giza, pozicija mu je jugozapad za grad Cairo, a od centra je udaljen samo 6 minuta kolima.Stil hotela Sofitel Cairo El Gezirah je Luksuzan, a pruža pun komfor i u\nStil ovog hotela kategorije četiri zvezdice je Luksuzan za grad Cairo. U njemu ćete naći razne usluge, a posebno n.a.. Na 5 minuta kolima udaljenosti od centra, ovaj hotel u ulici Zamalek sa pozicijo\nProverite cene i raspoloživost za King Hotel Cairo: Datum dolaska :


Održana prezentacija Evropske poduzetničke mreže (EEN – Enterprise Europe Network) | Univerzitet u Sarajevu\nOdržana prezentacija Evropske poduzetničke mreže (EEN – Enterprise Europe Network)\nČetvrtak, Septembar 13., 2018. - 15:01\nPrezentacija Evropske poduzetničke mreže (EEN – Enterprise Europe Network) održana je u hotelu Astra Garni u četvrtak 13. septembra 2018. godine. Događaj je organizirao Univerzitet u Sarajevu u cilju prezentacije usluga dostupnih bh. kompanijama kroz EEN mrežu. Prezentaciji su prisustvovali predstavnici malih i srednjih kompanija.\nPored pregleda usluga koje nudi EEN mreža, u okviru ovog promotivnog događaja predstavljena je IMP³rove metodologija upravljanja inovacijama i ocjene inovativnosti kompanija koju je razvila IMP³rova akademija. Predavači su bili članovi bh. EEN tima sa Ekonomskog fakulteta Univerziteta u Sarajevu: prof. dr. Melika Husić-Mehmedović, prof. dr. Selma Kadić-Maglajlić i doc. dr. Maja Arslanagić-Kalajdžić.\nO značaju inovacija za male i srednje kompanije govorio je prof. dr. Muris Čičić, dok je primjer uspješne prakse primjene IMP³rove metodologije predstavio gospodin Ejub Kučuk, direktor agencije MITA Group.\nEvropska poduzetnička mreža je jedan od osnovnih instrumenata programa COSME – programa Evropske unije koji omogućava pristup tržištima i uspostavljanje poslovnih kontakata za male i srednje kompanije u BiH. EEN, također, predstavlja instrument „Evropske strategije za podsticaj ekonomskom razvoju“ i za otvaranje novih radnih mjesta. Pokrenuta u februaru 2008. godine, danas sa svojih 3.000 lokalnih eksperata na više od 600 lokacija u 60 zemalja svijeta EEN mreža čini najveću svjetsku poduzetničku mrežu koja pruža podršku konkurentnosti i inovativnosti malih i srednjih kompanija sa internacionalnim ambicijama.\nUniverzitet u Sarajevu je učesnik Evropske poduzetničke mreže kroz učešće u projektu pod nazivom BITNET – Mreža poslovnih informacija i tehnoloških inovacija u FBiH, koji je finansiran u okviru programa COSME i H2020, a čiji je cilj uspostavljanje i podrška aktivnostima Evropske poduzetničke mreže u FBiH.


Naslovna Kladionica BUDI U PLUSU I NA MINUSU: Kladi se na ZOI!\nBUDI U PLUSU I NA MINUSU: Kladi se na ZOI!\nMeridian kladionica vam i ove zime nudi jedinstvenu priliku da se kladite na Zimske olimpijske igre koje će se održati od 9. do 25. februara u Pjongčangu u Južnoj Koreji.\nNa ovogodišnjim ZOI učestvovaće čak 2.952 sportista koji dolaze iz 92 nacionalna Olimpijska komiteta, a Srbiju će ovoga puta predstavljati četiri takmičara u dva sporta – alpskom skijanju i nordijskom trčanju.\nU Meridianu možete da se kladite na brojne takmičare iz različitih zemalja u 11 najpopularnijih sportova na snegu i ledu.\nTim Srbije, koji je u Pjongčang otputovao prošlog petka, čine Nevena Ignjatović, Marko Vukićević, Marko Stevović i Damir Rastić.\nIgnjatovićeva, Vukićević i najmlađi član našeg Olimpijskog tima Marko Stevović takmičiće se u alpskom skijanju, dok će debitant na ZOI Damir Rastić nastupati u nordijskom trčanju.\nU okviru alpske kombinacije sportova Ignjatovićeva, Vukićević i Stevović takmičiće se u veleslalomu, slalomu, super kombinaciji i spustu, a Rastić će učestvovati u disciplinama skijaškog trčanja sprint klasik i 15 kilometara.\nTakođe, sportovi koje možete pronaći na listama kladionice Meridian su i biatlon, bob, umetničko klizanje, fristajl klizanje, brzo klizanje, sankanje, skeleton, ski skokovi i snoubord.\nPored individualnih sportskih disciplina, Meridian je pripremio i specijalne ponude za one koji žele da se klade na to koja država će biti „pobednik“ predstojećih Zimskih olimpijskih igara, odnosno ko će imati najviše zlatnih medalja i koliko će ih ukupno osvojiti.\nZimske olimpijske igre važe za jedno od najuzbudljivih i najatraktivnijih svetskih sportskih takmičenja, a vi ga možete učiniti još interesantnijim. Kladite se na favorite, potencijalna iznenađenja ili vaše omiljene takmičare, a ukoliko se kombinacija na tiketu ispostavi kao dobitna, Meridian će uz fantastične kvote nagraditi vaše znanje.\nPrethodni tekstVečni lider Kavsa: Da li je Lebron Džejms preokrenuo sezonu?\nSledeći tekstŠest stvari koje ćemo videti u Evroligi: Zvezda mora da pobedi, Baskonija i PAO imaju ključni meč\nŽivot piše romane ili drame? Šampionka raznosi hranu da bi otišla na Olimpijske igre!\nRastić 91. na SP u biatlonu\nSneg i magla odložili početak Svetskog prvenstva u alpskom skijanju\nSkijanje ponovo u modi – Počinje Svetsko prvenstvo!\nDok se za Letnje strahuje, do Zimskih olimpijskih igara još godinu dana\nJanko 20/04/20 17:23 At 20/04/20 17:23\nkakva prilika, wow!


CRVENI ALARM, BROJ NOVOZARAŽENIH JE 1.384! Dva grada ne silaze sa VRHA! (INFO) | DNEVNE\nCRVENI ALARM, BROJ NOVOZARAŽENIH JE 1.384! Dva grada ne silaze sa VRHA! (INFO)\nPROČITAJTE JOŠ DR NESTOROVIĆ: “Otišao sam u penziju da bih mogao da lajem, iz kancelarije sam izneo 150 litara alkohola”\nPodsetimo, juče smo ponovo oborili crni rekord – sa 341 koliko smo imali u ponedeljak, u utorak smo “skočili” na čak 1.053 zaraženih za 24 časa,a juče na čak 1.328!\nNa respiratoru je juče bilo 39 pacijenata, a broj hospitalizovanih se juče popeo na 946, što znači da je, kada se uporedi sa presekom za dan ranije, za 24 časa novh 123 pacijenata je smešteno u bolnice.\nČlan Kriznog štaba dr Srđa Janković, komentarišući epidemiološku situaciju u Srbiji, rekao je jutors da ne može tako lako da se prate kontakti zaraženih “jer ih ima previše”, a epidemiologa tek nešto više od stotinak u celoj zemlji.On je rakao i da smo tek na početku trećeg talasa i da se epidemija ubrzava.\nPodsetimo, predsednik Srbije Aleksandar Vučić sastao se juče sa direktorima kovid bolnica u Srbiji, nakon čega je saopštio da novih mera neće biti za sada, ali da će biti pooštrene kazne, odnosno da će se bolje primenjivati one mere koje već imamo.\nPolicijski čas za sada nije opcija. Uskoro bi trebalo da budu pooštrene kazne, a za to se čeka usvajanje izmena dva zakona – o prekršajima i zaštititi stanovništva u slučaju epidemije


FIFA 21 dobila spektakularni uvod u next-gen gameplay › FFA.hr Gaming Portal\nHome/Vijesti/FIFA 21 dobila spektakularni uvod u next-gen gameplay\nZaista, kažem vam, uvod (odnosno trailer) za FIFA-u 21 na next-genu je spektakl. CGI spektakl jer gameplay nažalost još nismo vidjeli. Jedno se mora priznati EA-u, a to je da znaju jednostavno uhvatiti esenciju nogometne igre i zašto volimo nogomet gledati. Zbog atmosfere i ushićenja koje nogometna igra donosi.\nPosebno je ovaj trailer značajan kad su današnje tribine prazne, a atmosfera na stadionima nikakva. Ovakve scene koje gledate na traileru, očekuju nas u uvodu velikih utakmica koje ćemo igrati u FIFA-u 21 na PS5 i Xbox Series konzolama. PC verzija neće dobiti ovu next-gen nadogradnju.\nFIFA 21 na next-gen stiže petak 4.12. Svi vi koji posjedujete igru na PS4 i Xbox One konzolama, dobit ćete besplatnu nadogradnju. Još samo da nam EA pokaže pravi gameplay.


Počelo takmičenje "Srbija u ritmu Evrope" - www.025.rs\nwww.025.rs / SOMBOR / Počelo takmičenje “Srbija u ritmu Evrope”\nNa muzičko-scenskom takmičenju „Srbija u ritmu Evrope“ Sombor ove godine predstavlja Luka Škibola, uz plesnu pratnju Teodore Bijelić i Nikoline Milovanović. Oni će 6. septembra u živom prenosu nastupiti sa pesmom Džona Ludvika koji je predstavljao Kraljevinu Švedsku na Evrovizijskom takmičenju.\nFestival će se prenositi uživo na Prvoj Srpskoj Televiziji, ali novina u sistemu takmičenja je da je glasanje već počelo. Od 6. jula linije su otvorene, pa sve do kraja nastupa 6. septembra 2020. godine.\nPredstavnici Sombora nastupiće pod rednim brojem 15, što je ujedno i njihov broj za glasanje. Luka, Teodora i Nikolina daće sve od sebe da zauzmu što bolji plasman, a u tome im možemo pomoći glasanjem putem sms poruke slanjem PESMA(razmak)15 na broj 1557. Rezultati mogu da se prate na dnevnom nivou na instagram profilu “Ritam Evrope”, a svake subote pobednik glasanja za tu nedelju gostujuje u emisiji „150 minuta” na Prvoj Srpskoj Televiziji.\nZvanično predstavljanje Luke, Teodore i Nikoline možete da pogledate na\nTags: Takmičenje, u ritmu Evrope


Dobrodošli u naš grad, Brod - Palo 20 dilera\nTrenutno online 9 korisnika\nAutor administrator Objavljeno: 05.08.2009 00:04:40 Pročitano: 1661 Palo 20 dilera U akcijama na suzbijanju šverca droge, pod nazivom "Gradina 2" i "Spartak", koju su izvele policije iz Republike Srpske i Hrvatske, po nalogu Specijalnog tužilaštva RS, uhapšeno je 20 lica osumnjičenih za šverc droge\nU BiH je uhapšeno 13 lica, a sedam u Hrvatskoj, zbog sumnje da su rasturali drogu iz BiH u Hrvatsku.\nOsim dilera, u akciji je palo šest kilograma heroina, 3,2 kilograma marihuane, kao i naoružanje, municija i minsko-eksplozivna sredstva, potvrđeno je našem listu iz MUP-a RS.\nMirna Šoja, portparol Ministarstva unutrašnjih poslova RS, saopštila je da je u akciji, koja je izvršena po nalogu Okružnog suda u Doboju, pretreseno 29 lokacija u BiH, te da su akcijom rukovodili dobojsko Okružno tužilaštvo i Specijalno tužilaštvo Republike Srpske.\n"Fokus" saznaje da je u dijelu akcije provedenom u BiH pretreseno više lokacija u Doboju, Šekovićima, Odžaku, Brodu, Derventi i Vlasenici, a među 13 uhapšenih jeste i jedan državljanin BiH, uhapšen u Hrvatskoj, potvrdili su u MUP RS.\nŠoja je podsjetila da akciju "Gradina 2" MUP RS provodi od aprila u saradnji s MUP-om Hrvatske, a da su u završnim aktivnostima učestvovali i MUP Kantona Sarajevo i Posavskog kantona.\n- Osim uhapšenih u BiH, još petorica osumnjičenih za šverc droge nalaze se u bjekstvu - rekli su u MUP-u RS.\nPrema nezvaničnim informacijama prvoosumnjičeni je sa područja Banje Luke, a većina je uhapšena na području drugih pomenutih opština. Ukupno deset uhapšenih od 13 u BiH juče su sprovedeni u Specijalno tužilaštvo RS na saslušanje.\nDragica Tojagić, portparol ovog tužilaštva, kazala je da će saslušanje privedenih trajati do kasno u noć, a preostala trojica uhapšenih zadržani su na saslušanju u dobojskoj policiji i tužilaštvu.\nNačelnik Uprave kriminalističke policije u MUP-u RS, Gojko Vasić, rekao je na konferenciji za novnare koja je održana juče u Zagrebu, da je akcija "Gradina" trajala posljednja tri do četiri mjeseca.\n- Primijetili smo da se droga sa šireg područja Doboja transportuje u Hrvatsku. Pretražili smo 29 lokacija, a kod uhapšenih lica zaplijenjeno je kilogram marihuane i dva kilograma skanka - rekao je Vasić.\nU okviru ove akcije ranije je oduzeto 711,16 grama heroina, 2.976 grama marihuane, 44 grama kokaina i dva kilograma skanka, saopšteno je iz MUP-a RS.\nDnevni list FOKUS\nŠkola domaćin promocije novina izdavačke kuće NOVA ŠKOLA08.12.2009 05:44:02 slučajna fotka


Optimalni uslovi za realizaciju nastave | M novine Sremski informativni portal\nM novine Sremski informativni portal > Društvo > Optimalni uslovi za realizaciju nastave\nU prisustvu mnogobrojnih meštana, učenika, nastavnika i predstavnika pećinačke lokalne samouprave na čelu sa Željkom Trbovićem, načelnikom Opštinske uprave opštine Pećinci, 30. marta je u Obrežu svečano otvoreno novo krilo Osnovne škole „Dušan Vukasović Diogen“.\nKako nam je rekao načelnik Opštinske uprave, lokalna samouprava je renovirala zgradu, izgradila topli vod do stare škole, ugradila centralno grejanje na pelet i opremila informatički kabinet u novom krilu škole, čime su učenicima i nastavnom osoblju obezbeđeni znatno bolji uslovi za rad od dosadašnjih.\n– Velika je sreća kada smo u mogućnosti da učinimo nešto lepo za decu naše opštine. Pećinačka lokalna samouprava mnogo ulaže u školske objekte, a imam to zadovoljstvo da učenicima iz Obreža poklonimo obnovljeno krilo osnovne škole, koje je davno izgrađeno, ali zbog nemara naših prethodnika nikada nije stavljeno u funkciju. Ovo je svakako jedan lep primer kako se treba odnositi prema školama, jer su deca naša budućnost – istakao je Trbović.\nNastavnik ruskog jezika u obreškoj školi Zdravko Obrenić rekao nam je da je ovaj dan veoma značajan kako za učenike i nastavnike, tako i za sve meštane Obreža, jer su u starom objektu imali samo četiri učionice gde se odvijala redovna nastava.\n– Izgradnjom ovog objekta stvoreni su optimalni uslovi za realizaciju redovne nastave, ali i za realizaciju vannastavnih aktivnosti. Presrećan sam što je pećinačka lokalna samouprava pronašla način i sredstva da nam obezbedi ovako lep i značajan objekat – rekao je Obrenić.\nUčenici i nastavnici škole u Obrežu, u novootvorenom delu škole dobili su dva savremeno opremljena kabineta – za informatiku i hemiju i fiziku, manju učionicu, trpezariju, kuhinju i funkcionalnu zbornicu, a novoizgrađeni topli vod omogućiće im da tokom zime prelaze iz jedne zgrade u drugu ne izlazeći napolje.


Košarkaški reprezentativac Italije Danilo Galinari otkrio je američkim medijima koga se najviše plaši od rivala na predstojećem Svetskom prvenstvu u Kini.\n- Ako najbolji igrači Srbije dođu u Kinu biće jako teško pobediti ih - otkrio je Galinari da strahuje od "orlova".\nIpak, smatra da Italija ima sa čime da odgovori Srbiji, jer će, uz njega, zaigrati još jedan NBA igrač Marko Belineli.\n- Nas dvojica smo već pričali o svemu. Stalno razgovaramo o reprezentaciji i uzbuđeni smo što ćemo igrati na Mundobasketu. To je velika prilika za sve nas i celu Italiju i avantura za koju živimo - istakao je košarkaš Los Anđeles Klipersa.\nKrilni igrač nije skrivao optimizam povodom konačnog plasmana "azura" na Svetskom prvenstvu.\n- Možemo skroz do trona! Došlo je vreme da ova generacija napravi jedan veliki rezultat. Sazreli smo kao tim i ne treba više da postavljamo nikakve granice - zaključio je Galinari.\nPodsetimo, Srbija se nalazi u grupi E zajedno sa Italijom, Angolom i Filipinima, a Svetsko prvenstvo u Kini održava se od 31. avgusta do 15. septembra.


Potpisivanje Finansijskog sporazuma za drugi deo Akcionog IPA programa za 2020. godinu | Predsednik Republike Srbije\n23.04.2021. - 14:37\nPotpisivanje Finansijskog sporazuma za drugi deo Akcionog IPA programa za 2020. godinu\nPredsednik Republike Srbije Aleksandar Vučić prisustvovao je danas potpisivanju Finansijskog sporazuma za drugi deo Akcionog IPA programa za 2020. godinu. On se zahvalio Evropskoj uniji na velikoj podršci koju pruža Srbiji, dodajući da očekuje međuvladinu konferenciju u junu, na kojoj bi moglo da dođe do otvaranja prvog pregovaračkog klastera.\n"Veliko mi je zadovoljstvo što mogu da pozdravim 27 ambasadora EU i šefa delegacije EU u Beogradu, i da im se zahvalim na velikoj podršci. Danas smo dobili 86 miliona evra bespovratne pomoći EU, reč je o sredstvima koja se namenski troše za programe i projekte koji su unapred dogovoreni. To su projekti, koji su strukturalnog tipa, od razvoja i napretka našeg obrazovanja, našeg preduzetništva, naših inovacionih mogućnosti, zaštite životne sredine, do napretka vladavine prava", rekao je predsednik Vučić.\nPredsednik Vučić je kazao da po pitanju vladavine prava, nije zadovoljan uloženim naporima u toj oblasti, ali je istakao da se u poslednjih 25 dana stvari menjaju i da se sa mnogo više napora i odgovornosti pristupa rešenju problema. On je dodao da je ta tema važna da bi se Srbija pripremila za otvaranje klastera, a da li će i kada biti otvoreni odlučiće zemlje članice EU.\nOn je istakao i da bismo se pripremili za otvaranje klastera moraćemo brže da krenemo u reforme akcizne politike, u sektoru energetike.\n"Moguće je da u junu bude održana međuvladina konferencija, moguće da imamo dobre vesti, moguće da ih ne bude, ali naše je da radimo sve što možemo, kako bismo zemlju u normativnom i suštinskom smislu približavali vrednostima EU", rekao je predsednik Vučić.\nPredsednik Vučić zahvalio se Evropskoj uniji i njenim građanima i istakao da je pred nama još mnogo posla, te najavio još važnih projekata, otvaranja fabrika, kao i deonica auto-puteva u narednim danima.\n"Ozbiljnošću i odgovornošću gledaćemo da odgovorimo na pažnju koju nam poklanjate", istakao je on.\nEvropski komesar za proširenje Oliver Varheji je rekao da je budućnost Srbije u EU, a da su i Evropska komisija i vlasti u Beogradu spremne da rade na ubrzanju evropskog puta Srbije.\n”Srpska Vlada radi naporno da bi ostvarila napredak na evropskom putu. Sada imamo jedinstvenu priliku za to, uz snažnu Vladu Srbije, koja je podržana snažnom parlamentarnom većinom. Spremni smo da pomognemo brži napredak i znamo da je Srbija spremna da se brže kreće”, rekao je Varheji.\nOn je, povodom potpisivanja današnjeg Finansijskog sporazuma, naglasio da su u pitanju sredstva koja će u srednjoročnom i dugoročnom periodu pomoći oporavak Srbije, njeno usklađivanje sa EU standardima i reformske procese u zemlji.\n"Prvenstvena namena ovih sredstava je podrška ekonomiji i zaštiti životne sredine”, kaže Varheji i podseća da je EU u poslednje dve decenije uložila 450 miliona evra u zdravstveni sektor Srbije, pri čemu su izgrađene ili obnovljene 34 bolnice i obezbeđeno 280 vozila hitne pomoći.\nFinansijski sporazum za drugi deo Akcionog IPA programa za 2020. godinu potpisali su ministar za evropske integracije Jadranka Joksimović i šef Delegacije Evropske unije u Srbiji Sem Fabrici.\nMinistar za evropske integracije Jadranka Joksimović ocenila je da je današnje potpisivanje nastavak posla koji naša zemlja ima sa EU oko sprovođenja i pripreme Srbije za kohezionu politiku i strukturne fondove Unije onda kada budemo zemlja članica.\n„Pokazali smo kapacitete i znanja, ali podigli smo i vidljivost tih programa“, kazala je Joksimović i zahvalila predsedniku Vučiću koji podržava takve događaje svojim prisustvom.\nNovac koji je današnjim potpisivanjem obezbeđen opredeljen je za podršku sektorima zaštite životne sredine, energetike, unapređenja konkurentnosti, pristupačnosti javnih objekta, ali i za podršku EU za sprovođenje reformskih aktivnosti u procesu evropskih integracija i refundaciju budžetskih troškova učešća u programima EU poput programa "Cosme", "Erasmus +", "Horizont 2020".


Dodijeljene Zlatne kune, križevački Radnik najbolje veliko poduzeće - Podravski\nDodijeljene Zlatne kune, križevački Radnik najbolje veliko poduzeće\nKriževački Radnik proglašen je danas najboljim velikim poduzećem u Koprivničko-križevačkoj županiji na dodjeli tradicionalnih Zlatnih kuna u aranžmanu Županijske gospodarske komore. Iz ruku šefa županijskog HGK-a Marina Pucara Zlatnu kunu primio je predsjednik Radnikove uprave Mirko Habijanec.\nĐurđevački Bauwer Boen dobio je Zaltnu kunu kao najbolje srednje poduzeće, a pekara Dergez kao najbolja mala tvrtka.\nKoprivnička Podravska banka proglašena je najboljom bankom u županiji.


Vermezović: "Titula nije prodata, to su nebuloze!" - Sportske.net\nVermezović: "Titula nije prodata, to su nebuloze!"\nStrateg Partizana Vladimir Vermezović poručio je, uoči gostovanja Novom Pazaru, da su nebulozne priče kako je titula "prodata" i da takve "provokacije" smetaju i njemu i fudbalerima koji na svakoj utakmici daju svoj maksimum.\nTrener fudbalera Partizana Vladimir Vermezović rekao je danas da njegovu ekipu protiv Novog Pazara u 25. kolu Superlige očekuje gostovanje na "najfudbalskijem i najvrelijem terenu u Srbiji".\n"Nama je svaka utakmica 'pod moranjem' tako da i ovu posmatramo na taj način. Očekujem da igrači budu na nivou i ne podlegnu pritisku. U uzlaznoj smo putanji, treba nam dobar rezultat kako bismo ostali na pristojnoj udaljenosti od Zvezde jer i dalje zavisi od nas", rekao je Vermezović na konferenciji za novinare na stadionu Partizana.\nOn je dodao da je Miloš Ostojić povre]en, a Filip Knežević bolestan, dok su svi ostali "raspoloženi i spremni za utakmicu".\nVermezović je napomenuo da njegovi fudbaleri dobijaju poruke kako je titula prodata i dodao da je to "deo psihološkog rata koji se trenutno vodi na ovim prostorima".\nOn je kazao da je znao da će Superliga ove sezone biti teška i nezvesna.\n"Ima nekih stvari koje mi smetaju, kuloarske priče, pretnje i poruke koje igrači dobijaju na telefon. To su neke gluposti. Ja sam rekao na početku da će ove godine liga biti dosta neizvesna i teška, to se ispostavilo tačnim. Nerviraju me neke stvari, da će za nekoga prvenstvo biti lagano do kraja, a za nas najteže moguće. To je verovatno deo psihološkog rata, na sve moguće načine se pokušava da se Partizan zaustavi", kazao je Vermezović.\nSportski direktor Partizana Ljubiša Tumbaković nedavno je napustio tu funkciju i postao trener kineskog Vuhana, a trener crno-belih je kazao da se "ne oseća izneverenim zbog toga", kao i da ne misli da će to uticati na fudbalere.\n"Iznenadni odlasci i dolasci su normalna pojava. Svako je kovač svoje sreće i bira put kojim će da ide. Ja se Tumbakoviću zahvaljujem na dosadašnjoj saradnji i želim mu mnogo sreće u nastavku trenerske karijere. Ekipa je to prihvatila bez problema, nije to ništa specijalno što je direktor otišao, odlazili su i pre", kazao je on.


invaliditet | Studenti\nStudenti DIF-a održali čas za decu sa intelektualnim invaliditetom\nOva aktivnost je bila korisna studentima master studija na predmetu Inkluzija u organizovanim fizičkim aktivnostima gde su još jednom svoja teorijska znanja mogli da provere u dirketnom radu sa osobama sa invaliditetom\nNOVA GODINA, PRAZNICI Šta kupiti koleginci- lepšoj polovini za poklon?!\nDolaze Nova godina, božićni praznici, decembarski rođendani, a muškarci muče istu brigu svaki put iznova. Šta kupiti lepšoj polovini, koleginici ili prijateljici?\nSTUDENTSKI DOM ZA OSOBE SA INVALIDITETOM "Ovo se može nazvati našim utočištem"\nStudentski dom "Mika Mitrović" nudi mogućnost boravka studenata sa pratiocem, korišćenje jedinstvene elektronske učionice, mogućnost nesmetanog funkcionisanja i priliku za obrazovanjem i socijalizacijom.\nOTKRIVAMO Ovaj studentski dom je jedini koji ima uslove za život osoba sa invaliditetom\nOd svih trinaest studentskih domova u Beogradu, studentski dom na Voždovcu ima sve potrebne uslove za život osoba sa invaliditetom\nRaspisan konkurs za stipendije za učenike i studente sa invaliditetom


Najučestalija verovanja u Srbiji vezana za trudnoću! - alo.rs\nAUTOR: Stil/M.M. DATUM I VREME: 11.10.2019. 11:54\nSvaka zemlja ima svoje rituale vezane za trudnoću, trudnicu i za bebu. Mada, nama se čini da Srbija prednjači u sujeverjima i da u našoj zemlji trudnica treba svaki svoj korak da pomno planira kako ne bi "ne daj Bože" uradila nešto što će narušiti zdravlje njenog nerođenog deteta.\nKada staramajka vidi da je žena trudna, momentalno joj deklamuje poduži spisak onoga što ne bi trebala da radi. Te iste žene bolje i od vašeg ginekologa znaju da li nosite muško ili žensko dete, pa čak idu tako daleko da predviđaju i dan porođaja.\nBez obzira što se trudite da ne čujete njihove "savete", nekako se uhvatite da se svojski upinjete da ne uradite ono što sujeverje ne dopušta.\n- Bebi u kolica treba stavit beli luk da otera veštice\nAUTOR: Stil/M.M. DATUM I VREME: 27.08.2019. 10:38 Energija sa kojom se ne smemo igrati Foto: Shutterstock Feng šui stručnjaci veruju da svaki predmet u sebi nosi energiju, a držeći ga u kući, tu energiju prenosimo na svoj dom. * Stručnjaci Feng Šuija veruju da zli ljudi donose lošu energiju u kuću.


Bulajić: Crna Gora se brani litijama, mi smo ipak sinovi naših očeva i unuci naših đedova – Borba\nBulajić: Crna Gora se brani litijama, mi smo ipak sinovi naših očeva i unuci naših đedova\nBez obzira na svu pogubnost galopirajućeg talasa zapadne dekadencije, mi smo ipak sinovi naših očeva i unuci naših djedova i pradjedova. I to je jedan od razloga zašto su litije tolike i takve. To je odbrana Crne Gore.\nU potpunosti dijelim mišljenje mnogih uvaženih istoričara i publicista, poput Jovana Markuša, da srpstvo nije mit niti zabluda starih Crnogoraca. Srpstvo nije ni skup predrasuda naših predaka, niti mitomanski način razmišljanja i rasuđivanja. Srpstvo je po prirodi stvari duhovni izvor i istorijski uvor patrijarhalne Crne Gore, koja intenzivno živi u uspomenama, predanjima, epskim pjesmama i arhivskim spisima. Srpstvo nikad nije bilo sinonim za pravoslavlje već je pod svoje pokroviteljstvo okupljalo sve podanike Knjaževine / Kraljevine Crne Gore koji su govorili srpskim kao maternjim jezikom i čije je porijeklo bezuslovno srpsko, bez obzira na različitu vjeroispovijest. Slava Crne Gore, međunarodno priznanje, dostojanstvo i ugled stečeni su krvlju naših praotaca koji su istrajavali na vrhunskom nacionalnom idealu – na idealu slobodnog, ujedinjenog i vaskrslog srpstva. Na idealu koji ni do danas nije ostvaren. I onda kad sve ovo znamo, da li ima prostora za čuđenje – otkud ovakve i ovolike litije? Otkud takav duh odjednom? Kako to majke sa svojom dječicom idu krsnim hodom, dok oni onako mali skandiraju – Ne damo svetinje! I sasvim ozbiljno i odlučno koračaju. To su nevjerovatne slike. Za pune grudi. Crna Gora se litijama brani, kaže u razgovoru za „Pečat“ dr Strahinja Bulajić, poslanik i član Predsjedništva Demokratskog fronta.\nU noći kada je izglasan Zakon o slobodi veroispovesti uhapšeni ste zajedno s ostalim poslanicima DF-a u Skupštini Crne Gore. Koje je mesto pripalo opoziciji u dešavanjima koja su usledila?\nDemokratski front baštini ideje i tradiciju petrovićevske Crne Gore, Crne Gore Svetog Petra cetinjskog, Petra Drugog, Svetog Vasilija… U opoziciji ima i političkih subjekata koji se o ovom pitanju ne razlikuju od partija na vlasti i oni baštine ideje tzv. Crne Gore guvernadurovića. DF, a uvjeren sam i još neke opozicione partije potpuno slijede svoju crkvu i aktivni su učesnici litija po svim gradovima Crne Gore. Kao što smo i pokazali, kada je čitava poslanička grupa DF-a uhapšena u Skupštini Crne Gore, opirući se izglasavanju jednog ovakvog anticivilizacijskog, antipravoslavnog i antisrpskog zakona, spremni smo da u koordinaciji i uz blagoslov naše crkve donesemo sve potrebne odluke za sve scenarije koji mogu da uslijede.\nČini se da ovde nije samo reč o otimanju hramova i imovine, pa ni o pokušaju nasilne promene identiteta jednog naroda već o ratu protiv pravoslavlja?\nGeneral Frenklin Hodžis, bivši komandant kopnenih snaga NATO-a u Evropi, u nekom skorašnjem intervjuu rekao je da Srbiji i zemljama regiona treba dati podršku i zaštitu od pritisaka iz Rusije. Tom prilikom je Srpskoj pravoslavnoj crkvi dao epitet „glavne prijetnje“ za ono što su naumili, odnosno za dovršavanje posla na Balkanu. Naravno, govoriti o tome da se Srbiji i srpskom narodu pomogne u obračunu sa sopstvenom crkvom je skandalozno i predstavlja krajnje licemjerje svojstveno samo anglosaksonskoj dekadenciji. Međutim, nikako ne treba zaboraviti ni Zbignjeva Bžežinskog, koji je povodom pada Berlinskog zida egzaltirano urliknuo: „Komunizam je gotov, na redu je pravoslavlje“, ali i diplomatsku vedetu i bivšeg švedskog premijera Karla Bilta, koji je rekao: „Pravoslavlje je opasnije od islamskog fundamentalizma i zbog toga predstavlja najveću opasnost za zapadnu civilizaciju.“ Dakle, nema mjesta nikakvom čuđenju i iznenađenjima. Rekao bih – blago začuđenima. Sve je već odavno isplanirano i saopšteno, a u Crnoj Gori ozvaničeno tzv. referendumom 21. maja 2006. godine. Zvanična Crna Gora je, nažalost, potpuno upodobila svoju politiku izjavama Bžežinskog, Bilta, Hodžisa i drugih.\nKako objašnjavate nedavnu, na susretu lidera Zapadnog Balkana izrečenu opasku Mila Đukanovića da se sporni Zakon mora sagledati u širem kontekstu? Koji je to kontekst?\nSaopšteno je da se radilo o neformalnom susretu i neformalnoj večeri. S obzirom na kontekst večere, vjerovatno neformalno su prisustvovali i predsjednica EK, i visoki predstavnik za spoljnu politiku EU, kao i predsjedavajući EU. Iako je u pitanju bio takav susret, bili su prisutni svi predsjednici zemalja tzv. Zapadnog Balkana (šta god taj termin značio). Posle svih tih „neformalnosti“ crnogorski predsjednik je ipak formalno izjavio da Zapadni Balkan mora da se izbori sa svim „izazovima prošlosti“ (kojih i kakvih nije precizirano) kako bi napredovao ka Evropskoj uniji (čiji zvaničnici više i ne taje problematičnost daljnjeg proširenja), te da problem vezan za Zakon o slobodi vjeroispovijesti nije samo crnogorski već se „mora posmatrati u širem kontekstu“. Ako bih želio da budem maliciozan, mogao bih da pitam – ko li je to primorao parlamentarnu većinu i jednu opozicionu partiju da donesu apsolutno anticivilizacijski, antipravoslavni zakon, koji je samo na štetu Srpske pravoslavne crkve i većine pravoslavnog naroda u Crnoj Gori. Iz izjave ne može da se nasluti o čemu je bilo još riječi na neformalnom susretu, odnosno da li se formalizovalo to što je od trideset dva otvorena poglavlja Crna Gora zatvorila samo tri itd. Bilo kako bilo, vrlo sam skeptičan o pitanju ulaska Crne Gore u EU. I ne samo o pitanju ulaska Crne Gore, naravno.\nDa li sa Zakonom pada i vlast koja je donoseći antiustavni zakon narušila temeljna ljudska prava svojih građana?\nU Crnoj Gori postoji jedna premisa – Crna Gora je zemlja čuda! Pa zar i donošenje jednog ovakvog zakona, u Crnoj Gori, nije samo po sebi jedno takvo „čudo“. Neshvatljivo za zdrav razum. Ukoliko, o ovom pitanju i takvu kakva je, anglosaksonsku politiku pokušava neko da shvati, bar iz ugla njihovih imperijalnih ambicija, ipak bez obzira na sve okolnosti, teško je shvatiti pravoslavnu Crnu Goru i njenu apsolutnu kooperativnost o ovom pitanju. Ukoliko vlast to ne radi po diktatu, nego je to proizvod sopstvene „pameti“ … tek tada je to neshvatljivo, ali onda za to postoji apsolutno precizno ime, čemu će istorija nedvosmisleno odrediti mjesto. Međutim, kao i uvijek kroz istoriju Crne Gore, dođe taj trenutak kad narod prosto „proradi“ u kritičnim momentima, kada osjeti da mu je goli opstanak u pitanju, kada osjeti da porodici i Crkvi prijeti opasnost. Svjedoci smo svi toga duhovnog proljeća naroda usred zime. I ovo proljeće može biti dugo, veoma dugo… Narod je u Crnoj Gori potcijenjen. Između ostalih jasnih razloga i to može biti jedan od dominirajućih, zbog čega bi moglo da dođe do promjene vlasti.\nDa li se zasad sporadični slučajevi podrške litijama od strane članova vladajuće stranke mogu preliti u širu akciju – opšte „građanske neposlušnosti“?\nU Crnoj Gori smo svjedoci raznih paradoksa. Jedan je svakako i taj da je na vlasti već trideset godina (a u stvari vlast u Crnoj Gori nije se promijenila na izborima od 1945, samo je ista partija mijenjala ime) jedna okoštala struktura koja za sebe kaže da je demokratska i da je lijeve orijentacije – socijalisti. I šta imamo sad? Nekadašnja KPCG, zatim SKCG, sada DPS, od partije komunističke, socijalističke i socijalne prepoznatljivosti, dakle pod tim imenom prelazi „na teren“ šovinizma, nacionalizma, rekao bih i ultranacionalizma, dajući sebi za pravo da čak uređuje i crkvena pitanja, te da od NVO proizvodi tzv. „konstruktivne pravoslavne crkve“, u kojima će, Bože moj, imati mjesto i Srbi i Crnogorci, kao da u postojećoj, jedinoj kanonskoj SPC nemaju… Takav odnos, isključivost i nedoslednost, mnogi članovi te partije prepoznaju i zajedno sa ostalim narodom i sa svojim porodicama učestvuju u veličanstvenim litijama. Na taj način oni iskazuju svoj stav prema pravoslavlju, crkvi, našim svetim ocima i samome Hristu Bogu. I svakako, sve ih je više.\nPredstavnik ste Crne Gore u Međunarodnoj skupštini pravoslavlja. Da li uočavate sličnosti između dešavanja u Crnoj Gori i Ukrajini, da li možemo govoriti o pokušaju ukrajinizacije Crne Gore?\nIako neuporedive po mnogo čemu, ove dvije zemlje imaju određene sličnosti. Između ostalih, mislim na sličnosti u smislu nacionalnog formiranja. Poznato je da su pod patronatom ondašnjih komunističkih vlasti, crnogorska i ukrajinska nacija formirane u 20. vijeku. I sada kompleksi konvertitstva radikalno isplivavaju na površinu, i u Ukrajini, i u Crnoj Gori. Zatim, na prostoru današnje Crne Gore nastale su prve srpske države, odnosno na prostoru današnje Ukrajine, prva ruska država. Takođe, i kad je u pitanju uspostavljanje crkvene organizacije. Na administrativnoj teritoriji današnje Crne Gore Sveti Sava je 1219. uspostavio tri prve pravoslavne eparhije u Srba – Zetsku, Humsku i Budimsku. Na prostoru današnje Ukrajine, na Dnjepru, Sveti knez Vladimir je 988. godine krstio Rusiju, a formirana je Ruska crkva na čijem čelu je bio kijevski mitropolit itd. I šta danas imamo? U Ukrajini, Ukrajinci neće da imaju bilo kakvu vezu s Rusima, jača nacizam, rat, pogibije, uništenje materijalnih dobara i na kraju formiranje tzv. Pravoslavne crkve Ukrajine uz svesrdnu pomoć konstantinopoljskog patrijarha. U Crnoj Gori bujanje tzv. montenegrinstva, formirani novocrnogorci ne žele da imaju bilo šta ne samo sa Srbima već ni s pravoslavljem. U Crnoj Gori se izmišljaju „crkve“, partije na vlasti stvaraju ih po svojoj mjeri koristeći za tu svrhu neke pseudoreligijske organizacije, a jedina kanonska crkva se protjeruje dok policija jurca za omladinom koja iscrtava trobojke po crnogorskim gradovima i selima… Kao i u slučaju Ukrajine, radi se o projektu koji se vodi, kažu upućeni, pod anglosaksonskim nadzorom. Šta je krajnji cilj? Naravno, cilj je pravoslavna Rusija.\nKoliko se uspešnim pokazao proces civilizacijske konverzije u Crnoj Gori – u kojoj meri se zapatio montenegrinski identitet?\nNovocrnogorski identitet formiran je tokom prve polovine prošlog vijeka kao rezultat jednog od krucijalnih ideoloških zadataka nove komunističke vlasti ustanovljene posle Drugog svjetskog rata. To se, između ostalog, ticalo stvaranja novih nacija, ali i novih crkava. Ali kako vidimo, uglavnom se odnosilo samo na „pravoslavni dio“ ondašnje socijalističke Jugoslavije. Ti ideološki eksperimenti vršeni su i u Srbiji sa pokrajinama, dijelu Bosne i Hercegovine, Makedoniji i Crnoj Gori. Danas živimo posledice toga. Uostalom to se u Crnoj Gori očituje na djelu upravo ovih dana. Montenegrinski identitet u narodu nije previše rasprostranjen, po mojoj procjeni ne više od deset odsto, što pokazuju i dešavanja proteklih nedjelja, gdje se nepregledne kolone ljudi slivaju u veličanstvene litije u odbrani svoje pravoslavne vjere i samoga Hrista Boga. Prije će biti da je taj identitet koncentrisan u samoj vlasti. S tih pozicija vladaju uz pomoć manjinskih naroda, a po diktatu iz stranih centara moći nad nesumnjivom pravoslavnom većinom. Na sceni je sprovođenje tzv. crnogorskog ideološkog projekta.\nDa li je vreme za ustavno preuređenje Crne Gore?\nUstavna arhitektura Crne Gore od samog početka nije postavljena na iole dobar, odnosno prihvatljiv način. Neophodne su izmjene ustavnih normi koje se tiču jezika, državnih simbola, diskriminacije etničkih grupa, pri čemu posebno mislim na srpsku, vladavine prava… Crna Gora je školski primjer partijske države. Takođe, pitanje je da li je način izbora predsjednika države dobar ili ne, odnosno da li treba ili ne da se bira na neposrednim izborima. Zatim, tu je i pitanje Skupštine Crne Gore, da li jedan ili dva doma itd. Mnoge norme iz ovog ustava vrijeme je opovrglo.\nBroj zaraženih koronavirusom dostigao 80.000\nNikolić: Đukanović sramnim izjavama i lažima sramoti Vojsku Jugoslavije i Crnogorce!


Kobešćak: "Jug je apsolutni favorit. Međutim, mi smo podigli našu igru" - Sportnet\nKobešćak: "Jug je apsolutni favorit. Međutim, mi smo podigli našu igru"\nSportnet • četvrtak, 19.12.2013.\nSve je spremno za finalni turnir Kupa Hrvatske koji će se 21. i 22. prosinca održati na bazenu Mladosti u Zagrebu. Četiri hrvatske momčadi, VK Jadran iz Splita, VK Jug CO iz Dubrovnika, VK Primorje EB iz Rijeke i HAVK Mladost, borit će se za naslov 22. pobjednika Kupa Hrvatske.\n"Prije svega želio bih pohvaliti stručni stožer kluba, posebno našeg trenera te igrače i zahvaliti im na predanom radu i odličnim rezultatima. Unatoč teškim vremenima za klub, koja su nadam se iza nas, ostvarili smo zavidnu formu, a time i željene rezultate. Polufinalna utakmica s Jugom bit će teška, ali ova se momčad trenutno može nositi sa svim sportskim izazovima", izjavio je sportski direktor HAVK Mladost Boško Lozica.\nRaspored događanja finalnog turnira Kupa Hrvatske\n16:15 h - prva polufinalna utakmica za seniore VK Primorje EB - VK Jadran (web stream www.furkisport.hr)\n18:00 h - druga polufinalna utakmica za seniore VK Jug CO - HAVK Mladost (web stream www.furkisport.hr)\n18:45 h - finalna utakmica za seniore (TV prijenos na HTV 2)\nZagrebačku momčad u subotu očekuje utakmica protiv jedne od najjačih ekipa na svijetu, dubrovačkog Juga, a nakon niza pobjeda te plasmana u polufinale LEN Euro kupa, Žapci se nadaju da će svojom igrom pokazati da nisu nimalo lak protivnik.\n"Jug je u ovom trenutku kvalitetnija momčad i apsolutni favorit. Međutim, mi smo podigli našu igru na individualnoj i ekipnoj razini i naš je cilj da se u ovoj utakmici probamo približiti izvedbom, ali i rezultatom Jugu. Ukoliko forma bude pogođena i ukoliko ćemo biti pravi i igrati rasterećeno, onda bi to mogla biti jako dobra i atraktivna utakmica", izjavio je trener Vjekoslav Kobešćak.\nHAVK Mladost vrlo uvjerljivim startom u novoj sezoni najavljuje nova vaterpolska uzbuđenja u Zagrebu za svoje vjerne navijače te sve ljubitelje ovog vodenog sporta. Podrška s tribina iznimno je važna igračima, a prepuni bazen i vatrenu atmosferu zagrebačka momčad priželjkuje i ovog vikenda.\n"Pogled na pune tribine uvijek su nam draga i lijepa slika, a podrška naših navijača daje nam dodatni vjetar u leđa. Iako nas u polufinalu čeka momčad Juga, nadamo se da ćemo dobrom igrom pokazati da je Mladost momčad s kojom uvijek treba odigrati najbolju utakmicu jer naša ekipa uvijek može iznenaditi. Pozivam sve da dođu i uživaju u vrhunskom vatepolu", izjavio je igrač Marko Martinić.\nDnevne ulaznice za utakmice finalnog turnira Kupa Hrvatske po cijeni od 30 kuna te paket ulaznica po cijeni od 50 kn mogu se kupiti u pretprodaji u sustavu Ulaznice.hr ili na sam dan utakmica na blagajni bazena Mladosti sat vremena prije početka prve utakmice.\nSlijedi: Primorje izborilo vrlo važnu pobjedu na gostovanju kod Olympiakosa


Čestitka povodom Ramazanskog bajrama | Opština Bar\nPovodom Ramazanskog bajrama predsjednik Skupsštine Opštine Bar Osman Subašić uputio je glavnom imamu barskom Muidinu ef. Milaimiju i svim vjernicima muslimanske vjeroispovjesti čestitku sledeće sadržine:\n“Poštovani gospodine Milaimi,\nPovodom Ramazanskog Bajrama, najradosnijeg islamskog praznika, Vama, Vašim saradnicima i svim vjernicima islamske vjeroispovjesti upućujem najiskrenije čestitke u ime Skupštine opštine Bar i svoje lično.Plemenita simbolika odricanja koju donose uzvišeni dani mjeseca Ramazana podsjećaju na istinske vrijednosti porodične bliskosti, komšijske pažnje i međusobnog prijateljstva.\nNeka bajramske radosti vaše domove ispune toplinom, a srca iskrenom željom za jačanjem uzajamnog povjerenja i učvršćivanjem zajedništva i sloge”.


Raspisan konkurs za Ukrštene umetničke rezidencije iz oblasti stripa – KomunikArt – The art of communicating art\nKomunikArt – The art of communicating art\nThe art of communicating art\nRezidencijalni strip program\nPosted on 28/01/2020 21/01/2021\nby KomunikArt.In Novosti.\nU utorak, 28. januara u Francuskom institutu u Srbiji, održana je konferencija za medije povodom raspisivanja konkursa za Ukrštene umetničke rezidencije iz oblasti stripa Srbija – Francuska. O ovom programu govorili su ataše za kulturu Francuskog instituta Katrin Fodri, član Gradskog veća Grada Pančeva zadužen za kulturu i omladinu Nemanja Rotar, strip autor Saša Rakezić, i direktorka agencije Komunikart, Monika Husar Tokin.\nKatrin Fodri je, u ime Francuskog instituta kao inicijatora projekta, istakla da strip kao deveta umetnost ima značajnu tradiciju, kako u Francuskoj tako i u Srbiji. „Zbog toga je Francuski institut u Srbiji, tokom proteklih nekoliko godina, bio naročito angažovan na unapređenju stripa u obe zemlje. Želimo da ohrabrimo autore u Srbiji da razviju nove forme izražavanja”, dodala je ona.\nNemanja Rotar je potpisivanje međudržavnog sporazuma ocenio kao „događaj od prvorazrednog značaja”, naročito imajući u vidu da je Francuska zemlja u kojoj strip umetnost zauzima značajno mesto na sceni savremenog stvaralaštva. „Nije to nimalo slučajno. To je potvrda decenijskog rada naših umetnika, pre svega Saše Rakezića (Aleksandra Zografa), na utemeljenju jake strip scene u našem gradu. Po tome smo sada i mi Pančevci prepoznatljivi u svetu. To je ono što čini jedan grad kulturnim središtem i ukida pojam provincije” zaključio je Rotar.\nKatrin Fodri je napomenula da je ovaj konkurs namenjen mladim autrokama i autorima iz Srbije i Francuske i razvoju novih talenata. „Rezidencijalni program ima tri glavna cilja. On predstavlja podršku stvaralaštvu na polju stripa i grafičkog izraza u širem smislu. U tom smislu ovaj program obezbeđuje srpskim autorkama i autorima vreme i prostor da razvijaju svoj rad. Takođe, program teži da promoviše originalne stilove, nove trendove u crtanju i naraciji. Iz tog razloga ovaj konkurs će biti otvoren za umetnice i umetnike koji se izražavaju različitim medijima, bilo da se radi o crtežu, digitalnom izrazu ili multimediji. Konačno, rezidencija je i dvosmerna, jer joj je cilj da bude platforma za susret različitih kultura, u ove dve zemlje, i šire”.\nSaša Rakezić (alias Aleksandar Zograf), govorio je o važnosti ovakvih programa za autorke i autore: „Za strip autorke/autore iz Srbije je od najveće važnosti da dobiju šansu da svoj rad usavrše, i da vlastito iskustvo uporede sa stvaraocima iz drugih sredina. Tim pre u Francuskoj, zemlji gde se stripu posvećuje posebna pažnja, i u Angulemu, gradu u kojem se nalazi Međunarodni centar za strip i ilustraciju. To je šansa da čitava naša scena dobije novi zamah i da ovdašnje/i strip autorke/autori budu dodatno podržani u svojim naporima”.\nMonika Husar Tokin, direktorka Agencije KomunikArt iz Pančeva, koja je kao partner na projektu, zadužena za organizaciju odlaska autorke/autora iz Srbije u Angulem, i dolaska autorke/autora iz Francuske u Pančevo, istakla je da će obe autorke/autori imati priliku da svoj rad, nastao u toku rezidencijalnih boravaka, prezentuju i promovišu u Srbiji: „U Pančevu se u oktobru održava šesti po redu Nova Festival, na kome ćemo u okviru posebnog izložbenog segmenta predstaviti oba projekta”.\nU okviru programa Ukrštenih umetničkih rezidencija između Srbije i Francuske, biće podržana dva stripska projekta u vidu umetničke rezidencije strip autorke/autora iz Srbije u Angulemu (Francuska) tokom juna i jula 2020. godine, kao i francuske strip autorke/autora koji će boraviti u Pančevu (Srbija) u oktobru 2020. godine.\nKonkurs je otvoren do 23. februara 2020. u ponoć, a imena dobitnice/dobitnika biće objavljena 6. aprila 2020. godine na sajtu Francuskog instituta u Srbiji. Dobitnica/dobitnik stipendije iz Srbije boraviće u Kući autora u Angulemu, a dela koja nastanu u toku umetničke rezidencije biće prikazana na izložbi organizovanoj u okviru Nova Festivala u Pančevu u oktobru 2020. godine.\nDetaljne propozicije konkursa i formular za prijavu dostupni su na internet strani: http://www.institutfrancais.rs/konkurs-za-strip-rezidenciju/.\nDa podsetimo, u okviru posete predsednika Republike Francuske Emanuela Makrona potpisan je Sporazum o saradnji u oblasti kulture i stripa između francuskih i srpskih institucija. Projekat Ukrštene umetničke rezidencije iz oblasti stripa Srbija – Francuska je rezultat tog Sporazuma, i podrazumeva uspostavljanje prve po redu strip rezidencije između dve zemlje, u 2020. godini.\nFrancuski institut u SrbijiKomunikartStrip rezidencija PančevoUkrštene rezidencijeUkrštene strip rezidencije\nPrevious Previous post: Otvaranje izložbe “Evropsko nasleđe u savremenom autorskom stripu i ilustraciji”u Parizu\nNext Next post: Strip autorka Dragana Radanović izabrana na konkursu Ukrštenih umetničkih rezidencija između Srbije i Francuske\nJoš jedna značajna i veoma posećena izložba na\nIzložba „Nije za preprodaju“ sa delima iz pri\nEkipa festivala @bastafest (za koji smo zaduženi\nIzložba “Nikola Dobrović – Pod zastavama mod\nBeogradska internacionalna nedelja arhitekture BIN\nNova PR kampanja‼  U četvrtak, 19. maj\nPozivamo vas na još jednu izložbu na čijoj kamp\n👉Zavod za intelektualnu svojinu Republike Srbij\n✔Bašta Fest - novi klijent agencije Komunika\n📢Kako Tanjug javlja koncert Ansambla Metamorfoz\n🙌Naša agencija zadužena je za međunarodnu ko\nRASPISAN KONKURS ZA UKRŠTENE UMETNIČKE REZIDENCI\nNova PR kampanja agencije KomunikArt.  Devet\nGlumac Feđa Štukan (Nečista krv, Klan..) predst\nVili Prager, performer i koreograf iz Bugarske, od\nLoad More... KomunikArt Instagram\nUnesite vašu e-mail adresu i prijavite se na naš mesečni newsletter.\nRaspisan konkurs za Ukrštene umetničke rezidencije iz oblasti stripa u 2022. godini\nIzložbeni segment “Moć umetnosti/Art Power!” i putujuća strip-izložba “Svet u oblacima, Francuska – Srbija: veze kroz strip” na Nova Festivalu\nRezidenti ovogodišnjih Ukrštenih umetničkih rezidencija iz Francuske i Srbije na Nova festivalu\nStrip selekcija “Comix Together” posvećena Jozefu Bojsu na Nova Festivalu u Pančevu\nKomunikArt traži saradnicu/ka na poslovima asistentkinje/a za odnose s javnošću\nAgencija za odnose sa javnošću\nKomunikArt - The art of communicating art


Fudbal: Zadovoljava plasman u vrhu tabele - Portal Moj Bečej - Bečejske opštine iz ugla građana!\nFudbal: Zadovoljava plasman u vrhu tabele\nSrpskoligaš sa Tise pred novu sezonu\nTrener Bečejaca Branko Savić veruje u svoje izabranike\nStiže dugo očekivani dan za sve kojima je srpskoligaški fudbal pri srcu. „Dugo očekivani dan“ se ne odnosi samo na klupske strukture, igrače, trenere i rukovodstvo, nego još više na iskrene ljubitelje fudbala, koji su, zbog epidemiološke situacije, predugo bili sprečeni da sa tribina gledaju svoje sportske miljenike.\nNo, i dalje bi valjalo, koliko je to moguće, pridržavati se uputstava o bezbednosti na sportskim događajima.\nSrpskoligaš sa Tise je dosta mirno realizovao aktuelne pripreme. Kako je kostur tima iz prolećnog izdanja zadržan, nije bilo velikih potresa ni tokom prelaznog roka. Stari stručni štab na čelu sa Brankom Savićem je kroz osam provera (6 0 2 21:12) „skenirao“ urađeno i evo šta nam je rekao u „raportu“ pred početak nove sezone.\n-Sve što smo planirali da uradimo tokom pripremnog perioda, uradili smo, veli trener Branko Savić i dodaje. Igrači su, i pored tropskih vrućina, sve odradili maksimalno angaživano, pa moramo biti zadovoljni. Prelazni rok nam je doneo izvesne promene, jer je otišao devet igrača, ali je kostur tima ostao, pa je devetorici novajlija bila olakšana adaptacija. Naravno, bilo je potrebno vreme da se sve postavi na svoje mesto, ali raduje da smo uspeli da popunimo mesta na svim željenim pozicijama.\nImajući u vidi da su Bečejci minulu sezonu okončali na „koti 4“, da su ovog leta znatno pojačali igrački kadar, te da su pre par sezona igrali u prvoligaškom karavanu, razumljivo je čuti kakve su im ambicije.\nKosta Dražić (9) i Miloš Savanović (11) postigli su polovinu golova u pripremnim utakmicama\n-Želja nam je da budemo u vrhu tabele. Mora se imati na umu da je liga kvalitetnija nego prethodne sezone, jer se smanjio broj klubova, čime je povećan kvalitet. Ima zaista dobrih klubova. Neki su već istakli kandidaturu u borbi za titulu. Mi smo nešto skromniji, ali ako nam se kojim slučejem ukaže prilika uhvatićemo se u koštac sa ostalima. Ipak, mislim da su u ovom trenutku glavni aspiranti za titulu prvaka Vršac, somborski Radnički, Tekstilac i Feniks, konkretan je Branko Savić.\nVoljom žreba, Bečejci će prvenstvenu „premijeru“ imati u Šajkašu, gde ih dočekuje novajlija Borac, na čijem je čelu svojevremeno bio sadašnji kormilar tiskog broda. Mnogi misle da će im time biti olakšan posao, ali zaboravljaju da se igrački kadar menja svakih šest meseci i da to nije ekipa iz vremena kada je Savić predvodio.\n-Moramo imati na umu da su oni prvi put ušli u ovaj rang takmičenja, da su silno motivisani da pred svojim navijačima pokažu da im je tu i mesto, te očekujemo izuzetno tvrdu utakmicu, punu takmičarskog naboja. Ali, imajući u vidu renome našeg kluba i činjenicu da smo minulu sezonu završili u samom vrhu, naša je obaveza da igramo na pobedu. Neće to biti lako, jer nam je rival spoj mladosti i iskustva, ali ako damo sve od sebe i u utakmicu uđemo maksimalno angažovani nadam se pobedi, zaključuje Branko Savić.\nDodajmo da igrački kadar OFK Bečej 1918 u sezoni pred nama čine golmani Stefan Barjaktarov i Isidor Milovanov, te igrači Luka Božičić, Nenad Vinović, Goran Vlaučin, kapiten Vladan Vorgučin, Kosta Dražić, Veljko Jelenković, Bratislav Jelić, Nikola Kopre, Luka Krajinović, Marko Mastilo, Aleksandar Milin, Aleksandar Mirkov, Nikola Novevski, Uroš Preradov, Miloš Savanović, Nemanja Stojanović, Igor Tatić, Nikola Tomić, Čedomir Tomčić, Ilija Tutnjević i Alen Hasičić. Šef stručnog štaba je Branko Savić, trener je Dalibor Novčić, a trener golmana i sportski direktor Miloš Andrić.\nTakmičarska komisija FSV odlučila da se u jesenjoj polusezoni Srpske lige – Vojvodina nijedno kolo ne igra sredom. Dva Borca, iz Sakula i Šajkaša, i Tisa iz Adorjana svoje utakmice igraju nedeljom, a ostali subotom. Iz tog razloga, premijera Bečejaca u Šajkaši igra se u nedelju od 17 sati.\nRaspored jesenje polusezone\n1. kolo- 15. 08. 2021. ŠAJKAŠ: Borac – OFK Bečej 1918\n2. kolo– 21. 08. 2021. OFK Bečej 1918 – Tekstilac (Odžaci)\n3. kolo– 28. 08. 2021. STARA PAZOVA: Jedinstvo – OFK Bečej 1918\n4. kolo– 04. 09. 2021. OFK Bečej 1918 –Feniks 1995 (Stara Pazova)\n5. kolo- 12. 09. 2021. SAKULE: Borac – OFK Bečej 1918\n6. kolo– 18. 09. 2021. OFK Bečej 1918 – OFK Vršac\n7. kolo– 25. 09. 2021. KIKINDA: OFK Kikinda – OFK Bečej 1918\n8. kolo– 02. 10. 2021. OFK Bečej 1918 – Radnički (Zrenjanin)\n9. kolo– 09. 10. 2021. KULA: Hajduk 1912 – OFK Bečej 1918\n10. kolo– 16. 10. 2021. OFK Bečej 1918 – Tisa Njerš (Adorjan)\n11. kolo– 23. 10. 2021. NOVI BANOVCI: Omladinac – OFK Bečej 1918\n12. kolo– 30. 10. 2021. OFK Bečej 1918 – Dinamo 1945 (Pančevo)\n13. kolo– 06. 11. 2021. RUMA: Prvi maj – OFK Bečej 1918\n14. kolo– 13. 11. 2021. OFK Bečej 1918 –Stari Grad (Bačka Palanka)\n15. kolo- 20. 11. 2021. SOMBOR: Radnički 1912 – OFK Bečej 1918


(VIDEO)Pariz: Kamera sve zabeležila. Tanja žrtva užasne nasilne pljačke prodavnice luksuzne robe | - Part 3\n„U ovoj priči, Tanja insistira, policija je bila sjajna. Mora se reći. BAC sedmog arondismana stigao je za nekoliko minuta. Odmah su pretražili komšiluk i u roku od sat vremena pronašli dvojicu lopova. “Delovali su „nervozno“, primećuje policijski izvor, i nosili su velike torbe… Uhapšeni su na licu mesta i dovećeni u prodavnicu gde ih je Tanja prepoznala.\nPotom se policajci koordiniraju sa ostalim timovima policije. Izveštaj begunaca i njihovih automobila šalje se preko radio veze širom Pariza. Nekoliko sati kasnije, na Porte de Montreuil, BAC 20. arondismana je automobilom primetio drugi deo lopova. Tom prilikom policija je uhvatila trojicu lopova i privela ih u policijsku stanicu. Policija i dalje traga za još trojicom ulesnika krađe.\nŠto se tiče vlasnice radnje ona je izračunala da kompletno načinjena šteta iznosi skoro 60.000 evra. Ona je juče otišla u policijsku stanicu da se zahvali policajcima: „Bili su sjajni, brzi. Već su pronašli polovinu torbi“. Normalno bi radnja trebala da bude otvorena već danas.


Američki mediji ocenili borbene mogućnosti ruskog MI-24 | WebTribune\nHome SPEKTAR Američki mediji ocenili borbene mogućnosti ruskog MI-24\nHelikopter Mi-24, koji je konstruisan u Sovjetskom Savezu i nosi nezvanično ime „Krokodil“, dobro se pokazao tokom rata u Avganistanu, piše američki list „Aviejšonist“.\nPrema rečima autora članka, efikasnost sovjetske letelice je bila toliko visoka da su američke specijalne službe počele da šalju prenosne protivvazdušne raketne sisteme „Stinger“ avganistanskim mudžahedinima radi borbe protiv njih.\nPodsetimo, konstruktivni biro „Mila“ i „Rosvertol“ su modernizovali helikopter Mi-24 pod radnim nazivom Mi-35P+. Helikopter je dobio analogno-digitalni kompleks za navođenje raketa, koji do sada na ovom tipu helikoptera nije korišćen. Pojavio se i optičko-elektronski sistem.


Slobodan Soro završio karijeru u 42. godini - Vaterpolo vesti\nPočetna » Zanimljivosti » Slobodan Soro završio karijeru u 42. godini\nSlobodan Soro završio karijeru u 42. godini\nNekadašnji golman reprezentacije Srbije, Partizana i brojnih drugih klubova, Slobodan Soro, odlučio je da završi igračku karijeru u 42. godini. Soro je u prethodnim sezonama branio u Italiji, za Savonu i Lacio i imao je ponudu da nastavi karijeru u toj zemlji, ali, kako sam priznaje, korona je sve poremetila i uticala je da ostane bez motiva.\n– Imao sam ponudu Palerma, tamo je golman Nikozija, Lacio me je zvao da ostanem. Ali ta čudna godina, ta korona koja je poremetila sve, pa i takmičenje, treninge, sve što čini sport je uticala da ostanem bez uobičajenog elana, strasti, motiva… – kaže Soro za Sportski Žurnal.\nRođen je 1978. godine u Novom Sadu i bilo je prirodno da igračku karijeru počne u Vojvodini. Potom je u četiri navrata branio za Partizan, Bečej, Mladost Bečej, Šturm, Jadran Herceg Novi, Dinamo Moskvu, Sabadelj, Fuminenze, Botafogo, Savonu i Lacio. Bio je na golu Srbije i Crne Gore, potom Srbije i na kraju Brazila.\n– Zadovoljan sam. Bio sam pošten prema obavezama, u svaku utakmicu ulazio sa namerom da pobedim. Srećom, više sam u tome uspevao.\nU reprezentaciju Srbije je ušao 2006. na Evropskom šampionatu u Beogradu. Bio je zamena Šefiku kojeg smatra najboljim golmanom. Godinu dana kasnije je bio broj jedan na Svetskoj ligi u Berlinu i pokazao klasu. Posle 2008. godine, pa sve do završetka Igara u Londonu, četiri godine kasnije, bio je neprikosnovena jedinica srpskog tima.\n– Imali smo odlične godine, sjajnu generaciju. Govorio sam često da bi svetska postava mogla da se sastavi od igrača koji su bili ispred mene. Medalje iz Rima sa svetskog prvenstva, evropska zlata u Beogradu i Ajndhovenu se ne zaboravljaju. Ali i ostala odličja koja su pokazivala da smo sjajna selekcija.\nRedom, osvojio je 2006. zlata u Svetskoj ligi i Evropskom prvenstvu u Beogradu, 2007. zlato u Svetskoj ligi, 2008. zlato u Svetskoj ligi, srebro na Evropskom prvenstvu i bronzu na OI, 2009. bronzu u Svetskoj ligi, zlato na Mediteranskim igrama i Svetskom prvenstvu, 2010. zlata u Svetskoj ligi i Svetskom kupu (najbolji golman) i bronzu na Evropskom prvenstvu, 2011. zlato u Svetskoj ligi (najbolji golman) i srebro na Svetskom prvenstvu, 2012. zlato na Evropskom prvenstvu i bronzu na Olimpijskim igrama.\n– Nije bilo lako, nije posebno posle 2008, kada su mnogi mislili da ne možemo da nastavimo niz uspeha. Mi smo verovali u sebe, imali atmosferu koja je uvek bila zaštitni znak. Te godine se ne zaboravljaju, najlepši deo karijere.\nU Rimu 2009. kada je Srbija postala senzacionalni pobednik Svetskog prvenstva, kada su Beograd i Srbija napravili sjajan doček, Soro je bio proglašen za najboljeg golmana. Međutim, čelnici FINA su odluku novinara preinačili i dodelili je Tempestiju čija Italija nije bila ni blizu vrha.\n– Bilo pa prošlo, sva ta pojedinačna priznanja su bila zapravo ekipna. Svi smo bili povezani.\nPosle 2014. je počeo da brani za Brazil, sa kojim je učestvovao i na Olimpijskim igrama u Riju 2016. godine. Bio je najbolji igrač utakmice sa Srbijom, u kojoj je njegov tadašnji tim napravio čudo i pobedio Srbiju 6:5.\n– Eto i po tome sa pamti moja karijera ali i sada ponavljam, ta utakmica, taj poraz mojih drugara je bio alarm, znak da se skupe, da odigraju kako treba i osvoje ono što im pripada. Bio sam srećan kao da sam ja osvojio.\nUsledilo je još nekoliko godina u reprezentaciji Brazila i italijanskim klubovima.\n– I to sam radio sa maksimalnim angažovanjem. Ali, ponavljam, vreme je za kraj treninga i igranja – rekao je Soro za Žurnal.\nDva puta je bio šampion Evrope, 2000. godine sa ekipom Bečeja i 2011. sa Partizanom. Sa crno-belima je osvojio i Trofej LEN 1998, odnosno Superkup Evrope 2012. godine. Sa ekipom Bečeja je osvojio duplu krunu, sa Jadranom takođe, dok je sa Partizanom pet puta bio prvak države i osvojio je četiri Kupa Srbije, uz dva trofeja Evrointer lige. U Brazilu je osvojio šampionsku titulu sa Botafogom, a ima i dva Kupa, sa Fluminenzeom i Botafogom.


Trotineti ostaju na trotoarima, brzina ograničena na 8 na sat? - Telegraf.rs\n24/09/20 | 12:43 ≫ 13:23\nKako raste broj trotineta, raste i potreba da se uvedu pravila i način njihovog korišćenja ne bi li se zaštitili svi učesnici u saobraćaju, pa samim tim i vozači tih dvotočkaša\nElektrični trotineti bi mogli i dalje da se voze na trotoaru, ali uz ograničenje brzine do 8 kilometara na sat. To je, kako saznaje Blic, predlog radne grupe MUP-a koja se bavi izradom Zakona o bezbednosti u saobraćaju (ZOBS) kojim će se propisati i vožnja ovih dvotočkaša. Struka se, međutim, protivi tom predlogu.\nU Srbiji trenutno ima više od 40.000 električnih trotineta. S druge strane, Beograd ima oko 650.000 automobila i trotineti su nakon gradskog prevoza postali najpopularniji alternativni način transporta. Ali, kako raste broj trotineta, raste i potreba da se uvedu pravila i način njihovog korišćenja ne bi li se zaštitili svi učesnici u saobraćaju, pa samim tim i vozači tih dvotočkaša.\nU saobraćajnoj policiji kažu da od sada nisu imali nezgode sa težim posledicama u kojima su učestvovali trotineti, zbog čega se razmišlja da novim zakonom bude propisano da trotineti i dalje mogu da se voze trotoarom, ali uz ograničenje brzine do 6, 7 ili najviše 8 kilometara na sat, odnosno brzinom kretanja pešaka. Još uvek, međutim, ostaje otvoreno pitanje ko će smeti da vozi koji trotinet i da li će biti obavezna zaštitna oprema.\nIz Agencije za bezbednost saobraćaja, koja ne učestvuje u izradi novog ZOBS-a, kažu, da dok se ne donese novi zakon, mogu samo da traže od vozača trotineta da ne voze na kolovozu, kao i da maksimalno koriste biciklističke i pešačko-biciklističke staze, i da vode računa o brzini kretanja.\nIz Agencije apeluju da se električni trotineti biciklističkim stazama ne kreću brzinom većom od 35km/h, a na pešačko-biciklističkim stazama brzinom većom od 10 kilometara na čas. Tamo gde nema staza, trotineti bi trebalo da se kreću trotoarima, ali ne brzinama većim od 6km/h.\nDirektor Komiteta za bezbednost saobraćaja Damir Okanović smatra da električnim trotinetima nikako nije mesto na trotoaru i ističe da se sva pitanja u vezi sa električnim trotinetima moraju propisati, budući da se na tržištu pojavljuju sve jeftiniji i brži trotineti.\nZoran Bukvić iz udruženja "Ulice za bicikliste" smatra da bi "trotinetaši" trebalo da dobiju isti status kao i biciklisti.\n- Trotineti su realnost, a već ih sada u Srbiji ima gotovo kao i biciklista. Mislim da bi tim ljudima trebalo zakonom dati prava kao biciklistima, s tim što im, naravno, treba ograničiti brzinu kretanja u pešačkim zonama, jer se na trotinetu lakše ubrzava i teže koči nego na biciklu. I biciklistima je zakonom zabranjena vožnja trotoarom, ali nas tolerišu ako ne jurimo - ističe Bukvić.\nGrad u Srbiji uveo kaznu za vožnju trotineta - do 75.000 dinara\n24. septembar 2020 | 14:26\nVojvodina: vozila na kolovozu, pesaci na trotoaru. Srbija: pesaci hodaju kolovozom, vozila se parkiraju na trotoaru... tamo gde ih ima.\n24. septembar 2020 | 14:13\nAko budu dopustili i trotinete na ulicu bice haos,zamislite autobus pun putnika u spicu koji plus mora da zaobilizi bicikliste i trotinete!?\nSuper, da li to znaci da ce sva sela da dobiju trotoare???


Eko toplane: Uspješan završetak poslovne godine\n29/06/2020 | 10:35 ⇒ 10:37 | Izvor: RTRS\nPreduzeće "Eko toplane" Banjaluka uspješno je završilo poslovnu godinu uz redovnu isporuku toplotne energije, a aktivnosti planirane u narednom periodu trebalo bi da omoguće stabilnost, pouzdanost, kvalitet i efikasnost u snabdijevanju grada grijanjem, saopšteno je iz "Eko toplana".\nU saopštenju se navodi da epidemija virusa korona ima negativan uticaj na poslovanje, te da će negativno uticati na rezultate poslovanja u 2020. godini prvenstveno putem smanjenja planiranih prihoda, ali i povećanja potrošnje energenta u odnosu na plan.\n- Osim uticaja na smanjenje prihoda i povećanje rashoda, pandemija se negativno odrazila i na likvidnost. U martu su prilivi po osnovu naplate potraživanja bili za 30 odsto manji u odnosu na plan - dodaje se u saopštenju.\nS ciljem očuvanja likvidnosti, "Eko toplane" su dogovorile grejs period za otplatu kredita u poslovnim bankama, a sa dobavljačima su pregovorima dogovoreni duži rokovi plaćanja, što je omogućilo da se obezbijedi stabilnost lanca snabdijevanja i sezona grijanja uspješno privede kraju, navodi se u saopštenju.\nU "Eko toplanama" ističu da je u prošloj godini najveći izazov u poslovanju bio stanje distributivne mreže koja je stara i u koju u proteklih nekoliko decenija nije dovoljno investirano.\n- Svjesni problema na distributivnoj mreži, koji uzrokuju lošiji kvalitet grijanja kod pojedinih korisnika, `Eko toplane` ulažu maksimalne napore kako bi ove probleme otklonili i, u predstojećim sezonama, svim korisnicima obezbijedili potreban kvalitet toplotne energije - dodaje se u saopštenju.\nIz "Eko toplana" navode da su prošle godine, tokom sezone grijanja, imali 198 intervencija na mreži, čime su dnevni gubici vode smanjeni za 14,2 odsto u odnosu na prethodnu poslovnu godinu.\nU toku sezone grijanja, preduzeće je obezbijedilo punu stabilnost proizvodnje svih proizvodnih postrojenja, a energent je nabavljen vlastitim sredstvima, na vrijeme i u dovoljnim količinama.\n- Evidentan je porast proizvodnje toplotne energije postrojenja na biomasu, dok je obim proizvodnje postrojenja na mazut značajno smanjen. U 2019. godini, 98 odsto toplotne energije je proizvedeno na biomasu, dok je svega dva odsto na mazut - tvrde u "Eko toplanama".\nU ovom preduzeću ističu da je naplata potraživanja u 2019. godini veća za 10 odsto u odnosu na 2018. godinu, što je rezultat niza preduzetih aktivnosti i mjera u prethodne dvije godine, ali i pokazatelj rasta povjerenja korisnika prema "Eko toplanama".


Tešnjarske, za slavlje i zdravlje!“ slogan je ovogodišnjih 34. Tešnjarskih večeri koje će biti održane od 6. do 12. avgusta. Manifestacija će biti svečano otvorena podizanjem zastave Tešnjarskih večeri na Trgu Živojina Mišića i ta čast je ove godine pripala članovima Vaterpolo kluba „Valis“ Valjevo, a potom obraćanjem gradonačelnika Lazara Gojkovića na Letnjoj pozornici na keju reke Кolubare, gde će nakon toga nastupiti Leksington bend.\n„Izuzetno mi je velika čast i zadovoljstvo što ću po drugi put u ime Centra za kulturu i predsednika Saveta Tešnjarskih večeri najaviti tradiocionalne 34. Tešnjarske večeri. Кao što i sami znate, epidemiolpška situacija prošle godine dovela je do toga da se veliki broj manifestacija odlože ili da se ne održe. To se upravo odnosi i na Tešnjarske večeri.\nSama koncepcija programa ovogodišnjih Tešnjarskih večeri ostaje dosledna duhu tradicije, jedan spoj modernog i staročaršijskog koncepta. Ostaje dosledan u smislu kvaliteta, na kraju krajeva i kvaniteta, različitosti, raznovrsnosti i prilagodljivosti svakom uzrastu i svakoj kategoriji. Preko 70 programa koji su besplatnog kataktera biće održani na više lokacija u našem gradu. Sve ustanove kulture su uzele učešće u realizaciji ovogodišnjih Tešnjarskih večeri, kao i veliki broj pojedinaca, fizičkih lica, udruženja, drugih privrednih subjekata sa svojim programima i to bih pohvalio“, naglasio je Nemanja Rasulić, predsednik Saveta manifestacije.\nUz tradicionalan tim Centra za kulturu koji godinama priprema najveći broj programa, učešće je uzelo preko 25 ustanova, udruženja, sporstkih klubova, pojedinaca, umetnika i svih onih koji su na bilo koji način izrazili želju i mogućnost da se sa svojim programima nađu na Tešnjarskim večerima.\n„ Ovogodišnji slogan Tešnjarskih večeri „Za slavlje i zdravlje“ po meni je sasvim u duhu protekle i ove godine. Mislim da na dovoljno valjan način govori kako smo se pripremali za sve ove programe i u kom duhu želimo da se Tešnjarske večeri i završe. Ima preko 20 lokacija na kojima će se održavati razni programi. Na Letnjoj pozornici će se održati veliki koncerti, to su Leksington, Bajaga i instruktori, Veče valjevskog roka, Marko Nastić, di – džej i pena parti, kao i Veče valjevskog folklora. Veoma je značajno da smo u saradnji sa Turističkom organizacijom Valjevo došli do zajedičkog stava da je lepo da imamo i Grad u gostima. Ove godine nam je to Trebinje, koje će svoju turističku ponudu predstaviti u Tešnjaru u petak i u subotu“, rekao je umetnički direktor manifestacije Veseljko Belušević.\nSaobraćaj će tradicionalno biti zatvoren uveče u Tešnjaru, tačnije na ulazu u sam Tešnjar, a od petka od 12 sati će biti zatvorene jednosmerne ulice iz pravca Ulice Milovana Glišića. Ulica Vuka Кaradžića će u vreme trajanja koncerata biti zatvorena od Pošte do benzinske pumpe u Tešnjaru.\nPokrovitelj 34. Tešnjarskih večeri je grad Valjevo uz veliki broj donatora.


Podgorica: Zabjelo bilo pod vodom, svi iz službe zaštite u pripravnosti :: Podgorica\nIzvor: Blok 9\n06.11.2019. 13:47 ➔ 15:29\nPodgorica: Zabjelo bilo pod vodom, svi iz službe zaštite u pripravnosti\nPogledajte fotografije i snimke iz Glavnog grada.\nNa teritoriji Glavnog grada padavine nijesu izazvale veće probleme, kazao je načelnik Službe zaštite i spašavanja Goran Janković.\n"Sve su to neke redovne aktivnosti koje preduzimaju pripadnici Službe kada su veće padavine. Kompletna jedinica je u pripravnosti. Imamo 20ak ljudi koji su pripravni na dvije lokacije, jedna je u centru, a druga preko Morače i u krugu Radoja Dakića. Svi naši kapaciteti -pumpe, specijalizovana vozila i čamci, sve je u pripravnosti", kazao je on.\nZa sada nema zahtjeva da pomognu kolegama u drugim gradovima, kaže on.\n"U stalnim smo kontaktima sa Direktoratom za vanredne situacije kao i sa kolegama iz opštinskih službi zaštite, na raspolaganju smo kao i uvijek", kazao je Janković, dodajući da su kritične tačke u Podgorici Lužnica, tok Morače i Zete i Savin potok u Maslinama.\nEkipe “Putevi” su do sada imali intervenciju na čišćenju odrona na putnom pravcu Vranjske njive – stari put za Danilovgrad, a trenutno rade na iskopu drenažnog kanala u Ulici Vladiira i Kosare, kao i na uklanjanju odrona i čišćenju saobraćajnice u Mosorskoj ulici..\nNa društvenim mrežama objavljene su fotografije sa Zabjela i iz podgoričkog naselja Blok 9, na kojima se vidi da su ulice na kratko, tokom najjačeg pljuska bile paralisane.\nVoda se sada povukla i saobraćaj u Glavnom gradu normalno funkcioniše.


Brza, ukusna i neverovatno efikasna jogurt dijeta (JELOVNIK) - Edukativna stranica\nAko vam je potrebno da brzo izgubite nekoliko kilograma zbog odlaska na more, ili pak želite da obučete haljinu za broj manju, jogurt dijeta je pravo rešenje za vas.\n– Za ručak ispecite piletinu na maslinovom ulju, a kao prilog pojedite dva paradajza i jogurt. Takođe, za ručak možete da izdinstate papriku ili tikvicu na kašičici maslinovog ulja, pomešajte sa 50 grama pirinča i dodate malo soli i bibera.\n– Za većeru pripremite iseckanu šargarepu, jabuku i 50 grama šunke propržite na kašičici maslinovog ulja i prelijte čašom nemasnog jogurta. Ukoliko želite blažu varijantu, možete pomešati bobičasto voće s jogurtom.\nNajstarija influenserka na svetu se ludo zabavlja i po objavi zarađuje vrtoglave cifre!\nOvo su najbolji načini da se odmorite od obaveza\nNjeni efekti se upoređuju sa magijom: Od ovog sastojka kosa raste k`o luda!


Fudbaleri Drine i Sutjeske igraju za humanost\nutorak, 03 jun 2014 13:03\nUtakmica 26. kola Prve fudbalske lige Republike Srpske, između domaće "Sutjeske" i novog šampiona Srpske - "Drine" iz Zvornika, koja se igra sutra u Foči, imaće humanitarni karakter.\nSav prihod od prodatih ulaznica namijenjen je za pomoć u liječenju nepokretne Ivane Lečić iz Foče, koja boluje od spinalne mišićne atrofije.\nU Fudbalskom klubu "Sutjeska" kažu da je Ivani potrebno 9.000 evra za operaciju na Institutu za ortopedsko-hirurške bolesti na Banjici u Beogradu, te da na ovaj način žele da joj pomognu.\nKolo prije kraja, fudbaleri "Sutjeske" obezbijedili su opstanak u prvoligaškom društvu, dok je zvornička "Drina" još ranije osigurala šampionsku titulu, pa će obje ekipe moći da odigraju rasterećeno.\nUtakmica će biti igrana na Gradskom stadionu u Foči sutra od 17.00 časova, a ulaznica će koštati dvije KM.


NACRT ZAKONA O VISKOM OBRAZOVANJU: PREDLAżE SE DA SE TRAJANJE DOKTORSKIH STUDIJA PRODUżI SA SADAšNJE TRI NA PET GODINA, KAO I DA SE AKREDITACIJA FAKULTETA I UNIVERZITETA RADI NA SEDAM, UMESTO NA PET GODINA\nSudeći prema izjavi ministra prosvete, nauke i tehnološkog razvoja, dr Srđana Verbića, novi Zakon o visokom obrazovanju doneće novi skupštinski saziv.\n– Premijer je tek saopštio odluku o vanrednim parlamentarnim izborima. Znate da taj posao ne može da se radi dok traju izbori. Ovaj tim je spreman da uradi Nacrt zakona i da taj dokument ostane, ne kao zaveštanje jednog ministarstva, već akademske zajednice, kao zajednički stav šta treba menjati, da sledeća Vlada ima jedan dobro promišljen Nacrt zakona – rekao je Verbić.\nPodsetimo, rad na novom zakonu je počeo u julu prošle godine, formirane su četiri radne grupe u kojoj su predstavnici univerziteta, Nacionalnog saveta za visoko obrazovanje, Tima stručnjaka za reformu visokog obrazovanja i ministarstva, a u Klubu poslanika je deo javnosti mogao da čuje šta je do sada urađeno.\nVerbić je tom prilikom rekao da je jasno, nakon izveštaja o radu ovih grupa, da ne postoji koncenzus oko finansiranja fakulteta i kadrova, odnosno oko toga ko se i na koji način bira u zvanja.\n– Većina članova radnih grupa je za veću ulogu univerziteta, odnosno za veću integraciju univerziteta, dok su sami članovi radne grupe za finansiranje visokog obrazovanja bili za to da nosioci delatnosti i dalje budu fakulteti – rekao je Verbić.\nKoordinatori sve četiri grupe više su govorili o problemima sa kojima su se suočili u radu, nego o konkretnim novinama koje će izmeniti praksu u akademskoj zajednici Srbije, ali se neka rešenja ipak čula. Jedno od njih je i da će fakulteti sa državom potpisivati trogodišnji ugovor o finansiranju, a kao jedan od kriterijuma moraće da se uzme u obzir i kvalitet, odnosno rezultati rada fakulteta. Pod tim se podrazumeva i broj zaposlenih diplomaca, preduzetničko ponašanje fakulteta, internacionalizacija i slično.\nRadna grupa za finansiranje visokog obrazovanja je "zastala" kod formule za rangiranje studenata kada je u pitanju socijalna dimenzija, odnosno kako da se boduje socijalni status studenata i koji su papiri potrebni da bi se on dokazao.\nPredlog grupe za akreditaciju jeste da se trajanje doktorskih studija produži sa sadašnje tri na pet godina, jer je praksa pokazala da je akademcima potrebno više vremena da doktoriraju, kao i da se akreditacija fakulteta i univerziteta obavlja svakih sedam godina (do sada je bilo na pet).\nGrupa za ljudske resurse je predložila uvođenje "asistenta sa doktoratom" koji bi se birao na tri godine, zatim mogućnost da fakultet angažuje kao nastavnike ljude van fakulteta koji imaju posebne veštine, a predloženo je i da nenastavno osoblje (kao i nastavno) ide na reizbor.\nProf. dr Dejan Popović sa Elektrotehničkog fakulteta je rekao da je potrebno dobro osmisliti kriterijume i način izbora u zvanja, da se izbegne praksa plagijata, nepotizma i oportunizma i da ne važi nepisano pravilo da se smatra da je "onaj ko je izabran za asistenta odmah i penzionisan kao profesor".\nPredlog radne grupe za akreditaciju je i da se omogući mobilnost profesora i da budu zaposleni na dva fakulteta ukoliko postoji potreba u okviru Univerziteta, kao i da se profesori penzionišu sa 68, a ne sa 65 godina. Prof. dr Nenad Srnić je podsetio da je praksa svuda u okruženju da profesori rade do 70. godine i onda imaju mogućnost da budu izabrani za profesore emerituse.\nRektor Univerziteta u Beogradu i predsednik Konferencije univerziteta Srbije (KONUS) Vladimir Bumbaširević je rekao da će u novi zakon biti ugrađen i princip autonomije univerziteta i dodao da dobar zakon neće vredeti ukoliko ga ne bude pratila i adekvatna finansijska podrška.\nPredsednik Nacionalnog saveta za visoko obrazovanje Dejan Popović je podsetio da je Zakon o visokom obrazovanju ("Sl. glasnik RS", br. 76/2005, 100/2007 - autentično tumačenje, 97/2008, 44/2010, 93/2012, 89/2013, 99/2014, 45/2015 - autentično tumačenje i 68/2015) jedan od retkih zakona koji je na snazi gotovo nepromenjen 11 godina jer je počivao na principima oko kojih se slaže većina akademske zajednice, ali da sada neki delovi moraju da se prilagode novom duhu vremena i najboljoj praksi koja postoji u Evropskoj uniji.\nIzvor: Vebsajt Politika, Sandra Gucijan, 18.01.2016.


Postavio: eTrebinje Četvrtak, 18.11.2021. Četvrtak, 18.11.2021. 0\n-Koristimo priliku da se zahvalimo Meridianu, jer su prepoznali naš trud, rad i zalaganje. Naredne godine, dakle u toku aktuelne sezone, klub će proslaviti 50 godina postojanja i raduje nas što ćemo taj jubilej obilježiti u novim dresovima- kažu u KK Varda HE.\n-Drago nam je što smo ozvaničili saradnju sa klubom tako bogate istorije. Nadamo se da ćemo zajedno nizati samo uspjehe i bilježiti odlične rezultate- poručuju iz kompanije.


Robot hirurg uspešno obavio operaciju hirurgija zdravlje | Tech | Uređaji\nROBOT OBAVLJA SLOŽENE HIRURŠKE ZAHVATE BEZ LJUDSKE POMOĆI: Mašina dominira u operacionoj sali | Smartlife RS\nROBOT OBAVLJA SLOŽENE HIRURŠKE ZAHVATE BEZ LJUDSKE POMOĆI: Mašina dominira u operacionoj sali 0 Podeli Podeli na facebook Podeli na twitter Podeli na viber Pošalji na mail\n28.01.2022. / 16:16\nSTAR robot je izveo operaciju koja je za cilj imala spajanje creva, a radi se o vrlo komplikovanom laproskopskom zahvatu – intervencije na mekanim tkivima robotima predstavlja problem zbog nepredvidivosti.\nIzvor: Smart Life/ John Hopkins\nRoboti su još pre nekog vremena pronašli svoje mesto u medicini – kao pomoćnici, negovatelji, ali i kao hirurzi koji su sposobni za složene operacije.\nLjudski lekari sve više strahuju za svoje poslove, a prema izveštajima s univerziteta John Hopkins imaju i razloga za to – jedan robot je uspešno obavio komplikovani hirurški zahvat.\nU pitanju je Smart Tissue Autonomous Robot (STAR), a eksperti ističu da je tešku operaciju obavio bolje od ljudskih lekara.\nOvo je ozbiljan korak ka automatizaciji medicine, a STAR nije prvi robot koji je napravljen da leči i spasava živote.\nSredinom 2020. godine su u fokusu na primer bili roboti koji zašivaju rane nakon operacija – Motion2Vec. Radi se o vitalnom delu medicinskog procesa, koji je često monoton, budući da se isti pokreti ponavljaju i po nekoliko stotina puta. Zahvaljujući zajedničkim naporima kompanije Intel i Berkley univerziteta taj posao bi uskoro mogli da preuzmu roboti koji o zatvaranju rana uče iz video snimaka. Proces edukacije je zamišljen tako da AI proučava snimke operacija, te zahvate koje prave ljudski doktori. Koncentriše se na ušivanje rana, i to tako što radnju razlaže na pojedinačne pokrete, a nakon toga je ponavlja s velikom tačnošću.\nMotion2Vec roboti su tek jedan u moru primera, a Smart Tissue Autonomous Robot (STAR) je otišao dalje, budući da se specijalizovao za laproskopsku hirurgiju. U pitanju je metoda koja nije invazivna, jer se zahvati obavljaju kroz male rezove. Zbog toga su ove operacije komplikovane, te zahtevaju veštinu i ne ostavljaju mnogo prostora za greške.\nSTAR robot je izveo operaciju koja je za cilj imala spajanje creva, a radi se o vrlo komplikovanom laproskopskom zahvatu – intervencije na mekanim tkivima robotima predstavlja problem zbog nepredvidivosti. Mašina je bila opremljena instrumentima za ušivanje i sistemom koji je omogućio ekstremno tačnu vizuelizaciju.\nTrodimenzionalni sistemi mašinskog vida (MV) su ključni za kreiranje pametnijih i bezbednijih robota, a eksperti ističu da je STAR prvi robot koji može da planira, da se prilagođava i da zahvate na mekanim tkivima obavlja uz minimum ljudske podrške.\nRobot-hirurg je ovu operaciju izveo potpuno samostalno, a u pitanju je četvrti uspešan zahvat. Zahvati su obavljeni na četiri svine, i to bez greške. Nije poznato da li su životinjama pomoć bila neophodna, ali se ističe da su sada dobro.\nOvo je veoma važan korak za sigurniju i efikasniju medicinu, u kojoj će lekari verovatno izgledati malo drugačije nego što smo navikli. Možda kao humanoidni robot Ameca.\nOlakšava fizički rad |\nmedicina roboti lekari lečenje operacije


Eleković u Školi demokratije Otvorenog parlamenta - NOVA stranka\nU okviru Inicijative Otvoreni parlament, Centra za istraživanje transparentnost i odgovornost (CRTA) uz podršku Misije OEBS-a u Srbiji, predsednik Foruma mladih Nove stranke Uroš Eleković uspešno je završio učešće u programu “Škola demokratije”. Ovaj program namenjen je studentima diplomskih/postdiplomskih studija, mladim aktivistima političkih partija, aktivistima organizacija civilnog društva i novinarima.\n- Bilo je veliko zadovoljstvo raditi protekla dva meseca sa ovim ljudima u okviru tri modula predavanja, koji su održani tokom oktobra i novembra 2017. godine. Predavanja su obuhvatila osnovne pojmove vezane za politički i izborni sistem Srbije, parlamentarne procedure i kako se primenjuju u praksi, a bilo je reči i o omladinskoj politici, ljudskim pravima i rodnoj ravnopravnosti. Ono što je svakako bio značajan doprinos mom daljem radu, jesu usmerenja za pisanje javnih politika. Zato je Škola demokratije unapredila moj budući angažman u društveno-političkom radu. Sudeći po njihovim rečima, saradnja se ne završava, tako da ćemo imati prilike da se još družimo i razmenjujemo znanja i iskustva – rekao je Uroš Eleković.\nPrevious article\tZašto se Vučić boji makedonskog scenarija? Next article\tDva miliona evra za ukrase Malog i Vesića